title: Sähköpiano

text: Eri sähköpianomalleissa käytetään varsin erilaisia tapoja muodostaa ääntä. Monissa malleissa on akustisen pianon tapaan vasaroita, jotka lyövät jousia. Näiden jousien värähtely muunnetaan kelan avulla sähköiseksi signaaliksi. Wurlitzer-malleissa taas on vasaran aktivoimia metallisia pillejä, jotka muodostavat niiden viereen asetettujen metallilevyjen kanssa elektrostaattisen äänirasiakoneiston. Fender Rhodesissa pienet vasarat osuvat teräksisiin metallikieliin, jotka toimivat ääniraudan periaatteella. Saatu signaali poimitaan kunkin kielen sähkömagneettisella mikrofonilla.


title: Sähköpiano

text: Akustista pianoa tarkasti jäljitteleviä nykyaikaisia kosketinsoittimia kutsutaan digitaalipianoiksi. Sähköpiano jäi syntetisaattoreiden jalkoihin, eikä sähköpiano kuulunut vuosikymmenen ”kasarisoundiin”. Toisaalta Yamaha DX7 -syntetisaattorin valmiissa äänivalikoimassa oleva sähköpianosointi on tunnettu esimerkki 1980-luvulla käytetystä äänimaailmasta.


title: Sähköpiano

text: Sähköpianon soundi on kuitenkin jäänyt elämään. Se löytyy vaihtoehtoisena soitinäänenä useimmista kosketinsoittimista ja on mukana soitinäänien general MIDI -standardissa.


title: Sähköpiano

text: Esimerkkejä klavinetti- ja sähköpianosoinnista ovat Stevie Wonderin ”Superstitious” ja Queen-yhtyeen ”You’re My Best Friend” -kappaleiden introt. Amos Leen ”Colors” tarjoaa esimerkin sähköpianon dynaamisista mahdollisuuksista säestyksessä. Pekka Pohjolan sävellyksessä ”Sekoilu seestyy” on sähköpianolla soitettu teema, jota DJ Shadow on lainannut kappaleeseensa ”Midnight in a Perfect World”. Suomalaisen Wigwam-yhtyeen kosketinsoittajat käyttivät klavinettia säestystehtävissä.


title: Sähköpiano

text: Wurlitzer, Yamaha ja Rocky Mounts Instrument eli RMI valmistivat sähköpianoja, joiden ääni muodostetaan oskillaattoreiden signaalista. Ne ovat siis aidosti elektronisia instrumentteja ja ääni johdetaan vahvistimelle ilman mikrofonia. RMI:n tunnetuin malli on Electra. Instrumentti oli suosittu 1970-luvulla ja sitä käyttivät muun muassa Yes-yhtyeen Rick Wakeman ja Sparks-yhtyeen Ron Mael. John Lennonin ”Imagine”-kappaleessa RMI on yhdessä akustisen pianon kanssa.


title: Marleen Veldhuis

text: Magdalena ”Marleen” Veldhuis (s. 29. kesäkuuta 1979 Borne, Alankomaat) on alankomaalainen uimari ja entinen vesipalloilija.


title: Marleen Veldhuis

text: Veldhuis voitti Ateenan kesäolympialaisissa 2004 pronssia naisten 4 × 100 metrin vapaauintiviestissä. Joukkueessa uivat myös Inge de Bruijn, Inge Dekker ja Chantal Groot. Pekingissä 2008 Veldhuis ui ankkuriosuuden Alankomaiden voittaessa samassa lajissa kultaa. Lontoossa 2012 hän sai hopeaa 4 × 100 metrin vapaauintiviestissä ja pronssia 50 metrin vapaauinnissa.


title: Marleen Veldhuis

text: Veldhuis on voittanut pitkän radan maailmanmestaruuden 4 × 100 metrin vapaauintiviestissä Roomassa 2009 ja Shanghaissa 2011. Lisäksi hänellä on kaksi MM-hopeaa ja neljä pronssia. Lyhyen radan MM-kilpailuissa hän on voittanut kultaa 50 metrin vapaauinnissa Indianapolisissa 2004, 4 × 100 metrin vapaauintiviestissä Shanghaissa 2006 sekä 100 metrin vapaauinnissa ja molemmissa vapaauintiviesteissä Manchesterissa 2008. Lisäksi hänellä on yksi hopea ja kaksi pronssia.


title: Marleen Veldhuis

text: Veldhuis voitti Euroopan-mestaruuden 50 ja 100 metrin vapaauinnissa sekä 4 × 100 metrin vapaauintiviestissä Eindhovenissa 2008. Lisäksi hänellä on pitkän radan EM-kilpailuissa neljä hopeaa ja neljä pronssia. Lyhyen radan EM-kilpailuissa hän on voittanut lukuisia mestaruuksia.


title: Marleen Veldhuis

text: Veldhuisilla on nimissään 50 metrin vapaauinnin lyhyen radan maailmanennätys 23,35 Manchesterista vuodelta 2008. Hänellä oli aiemmin myös 50 metrin vapaauinnin pitkän radan ME, jota hän paransi kahdesti: hän ui 24,09 Eindhovenissa 2008 ja 23,96 Amsterdamissa 2009.


title: Suhoi Superjet 100

text: Suhoi Superjet 100 on 60–95-paikkaisten lyhyen matkan kaksimoottoristen matkustajakoneiden perhe. Koneen suunnittelija on venäläisen Suhoin siviili-ilmailuosasto, josta italialainen Finmeccanica omistaa neljänneksen. Superjet 100 tunnettiin aluksi nimellä Russian Regional Jet () tai Suhoi RRJ. Uusi nimi ilmoitettiin Farnborough’n näyttelyssä kesäkuussa 2006. Koneen toimitukset alkoivat vuonna 2011.


title: Suhoi Superjet 100

text: Koneperheeseen kuuluu kolme jo julkistettua konetta: Superjet 60, Superjet 75 ja Superjet 95. Koneet eroavat rungon pituudeltaan. Lisäksi suunnitteilla on urheilujoukkueille tarkoitettu SportJet -versio.


title: Suhoi Superjet 100

text: Koneen valmistuspaikka on KnAAPO Komsomolsk-na-Amuressa. Aeroflot korvasi Tupolev Tu-134:t Suhoi Superjet 100:lla.


title: Suhoi Superjet 100

text: Keskiviikkona 9. toukokuuta 2012 esittelylennolla olleen Suhoi Superjet 100 -lentokoneen kerrottiin kadonneen Salak-vuoren lähistöllä Indonesiassa. Kone oli lähtenyt kello 14 paikallista aikaa (klo 07 UTC) Jakartan itäosassa sijaitsevalta Halim Perdanakusuman lentoasemalta päivän toiselle esittelylennolleen. Kentältä Salak-vuorelle on linnuntietä noin 52 kilometriä. Silminnäkijähavainnon mukaan kone lensi matalalla Salak-vuoren suuntaan, mutta hän ei ollut nähnyt tai kuullut törmäystä. Lennonjohto oli hieman ennen lentokoneen katoamista antanut koneelle sen pyytämän luvan laskeutua 10 000 jalan (3 000 m) korkeudesta 6 000 jalkaan (1 800 m). Salak-vuoren huippu on tätä korkeampi.


title: Suhoi Superjet 100

text: Vuoren lähistö tunnetaan paikallisesti vaikeana ilmailuympäristönä turbulenssin ja epävakaiden sääolojen takia. Paikallisessa lehdistössä Salakia kutsutaan jopa "lentokoneiden hautausmaaksi"; vuoreen tiedettiin tätä ennen törmänneen ainakin kuusi muuta lentokonetta kuolonuhreja aiheuttaen. Seuraavan päivän valjettua helikopterietsinnöissä löydettiin vuoreen törmänneen lentokoneen jäänteet vuoren rinteeltä. Tässä vaiheessa helikopterilentäjät eivät olleet havainneet kenenkään mukana olleista noin 45 ihmisestä säilyneen hengissä. Maitse saapuvat etsijät eivät vielä tällöin olleet päässeet turmapaikalle tutkimaan lentokoneen jäänteitä ja ympäristöä.


title: Malesian Grand Prix 1999

text: Malesian Grand Prix 1999 oli Formula 1 -sarjan osakilpailu, joka ajettiin 17. lokakuuta 1999 ensimmäisen kerran Sepangissa, Malesiassa. Kilpailun voitti Eddie Irvine, joka voitollaan siirtyi MM-sarjan johtoon. Voitto jäi Irvinen uran viimeiseksi. Kilpailu oli ensimmäinen Malesian Grand Prix.


title: Malesian Grand Prix 1999

text: Ferrarit hylättiin aluksi sääntöjenvastaisten ilmanohjaimien takia, mutta myöhemmin hylkäys kumottiin. Hylkäys ja Mika Häkkisen nousu kilpailun voittajaksi olisi tarkoittanut Häkkisen toisen maailmanmestaruuden varmistumista jo ennen kauden viimeistä osakilpailua.


title: Digitaalipiano

text: Digitaalipiano on elektroninen soitin, joka pyrkii jäljittelemään akustista pianoa äänensä ja soittotuntumansa puolesta, joskus myös ulkonäöltään. Vaikka digitaalipianoja kutsutaan myös sähköpianoiksi, perinteinen sähköpiano on eri soitin.


title: Digitaalipiano

text: Digitaalipianon ääni perustuu tallennettujen ääninäytteiden toistoon. Useimmat kuuntelijat eivät erota digitaalipianon ja akustisen pianon ääntä toisistaan. Digitaalipianoissa on useimmiten vasaramekanismi, joka tekee soittamisen saman tuntuiseksi kuin perinteisellä pianolla. Vasarat eivät digitaalipianossa kuitenkaan liity äänen tuottamiseen.


title: Digitaalipiano

text:
Digitaalipianolla on useita etuja akustiseen pianoon verrattuna. Niiden hinta on huomattavasti halvempi (mainittakoon kuitenkin, että myös digitaalipianoilla on melko laaja hintahaitari), sekä niiden koko ja paino ovat huomattavasti pienempiä. Digitaalipianot eivät myöskään tarvitse kallista viritystä ja lisäksi monissa digitaalipianoissa voidaan viritysjärjestelmä kätevästi valita erikseen useasta vaihtoehdosta. Myös digitaalipianon liitännät ovat kattavia; niissä on muun muassa linjaulostulo-, kuuloke- ja MIDI-liitäntä, eivätkä ne tarvitse mikrofonia äänen voimistamiseksi. Mikrofonien puuttuminen auttaa nauhoituksessa ja estää feedback-ongelman. Myös soitto-ominaisuuksissa on joitakin etuja, kuten mahdollisuus harjoitella hiljempaa äänenvoimakkuuden säädön ja kuulokeliitännän ansiosta. Digitaalipianosta on usein mahdollisuus myös valita erilaisten pianojen ääniä ja
tämän lisäksi myös esimerkiksi äänen transponointi on usein mahdollista.


title: Japanin Grand Prix 1999

text: Japanin Grand Prix 1999 oli Formula 1 -sarjan osakilpailu, joka ajettiin Suzukan radalla Japanissa 31. lokakuuta 1999. Kilpailu oli kauden viimeinen ja sen voitti Mika Häkkinen, joka samalla varmisti itsellensä toisen maailmanmestaruutensa. Ferrari vei valmistajien mestaruuden. Vuoden 1996 maailmanmestari Damon Hill päätti uransa tähän kilpailuun.


title: Japanin Grand Prix 1999

text: Japanin Grand Prix'ssa ratkesivat sekä kuljettajien että valmistajien mestaruudet. Kuljettajien puolella mestaruudesta taistelivat Eddie Irvine (pisteitä 70) ja Mika Häkkinen (pisteitä 66). Jos Häkkinen saisi neljä pistettä enemmän kuin Irvine, olisi Häkkinen mestari. Jos Häkkinen voittaisi ja Irvine olisi toinen, olisi heillä yhtä paljon pisteitä, mutta mestaruus menisi Häkkiselle suuremman voittojen määrän takia. Toinen tasatilan mahdollisuus olisi seuraava: Häkkinen sijoittuisi kolmanneksi (4 pistettä) ja Irvine jäisi pisteittä. Voittoja heillä olisi silloin yhtä paljon (molemmilla 4), samoin kuin toisiakin sijoja (molemmilla 2), mutta kolmansia sijoja olisi Häkkisellä 4 ja Irvinella 2. Jos Häkkinen taas jäisi pisteittä tai jos Häkkinen saisi vähemmän kuin neljä pistettä kurottua eroa kiinni, olisi Irvine mestari.


title: Japanin Grand Prix 1999

text: Valmistajien tilanne oli seuraava: Ferrarilla pisteitä 118 ja McLarenilla 114. Tasapisteissä mestaruus menisi McLarenille, koska sillä oli ennen kilpailua enemmän voittoja kuin Ferrarilla. Jos McLaren taas saisi enemmän pisteitä, olisi se mestari. Vastaavasti jos McLaren saisi kilpailusta alle neljä pistettä enemmän kuin Ferrari, olisi Ferrari mestari.


title: Japanin Grand Prix 1999

text: Kilpailun lähtö oli toisesta ruudusta lähteneen Häkkisen kannalta loistava. Hän ohitti lähes välittömästi paalupaikalta startanneen Michael Schumacherin, ja oli jo kaukana muista tultaessa ensimmäiseen mutkaan. Loistavan lähdön sai myös Prostin Olivier Panis, joka nousi sijalle kolme. Heinz-Harald Frentzen sai myös hyvän lähdön, mutta koska David Coulthardin lähtö epäonnistui, meni myös Frentzenin lähtö pilalle. Kilpailun ensimmäisellä kierroksella saatiin heti yksi keskeyttäjä, kun Alessandro Zanardi joutui jättämään kilpailun kesken sähkövian takia. Jo muutaman kierroksen jälkeen Häkkinen ja Michael Schumacher olivat onnistuneet ajamaan muilta karkuun.


title: Japanin Grand Prix 1999

text: Maaliin tultaessa kärkiautojen järjestyksissä oli tapahtunut pieniä muutoksia: Panis oli joutunut keskeyttämään ajettuaan 19 kierrosta ja Coulthard joutui keskeyttämään hydrauliikkavikaan ajettuaan 39 kierrosta. Häkkinen voitti kilpailun ja mestaruuden, mutta valmistajien mestaruus meni Ferrarille. Häkkinen ajoi kilpailun nopeimman kierroksen ajalla 1,41.319.


title: Hermetismi

text: Hermetismi on joukko filosofisia ja uskonnollisia liikkeitä, jotka perustuvat Hermes Trismegistoksen nimiin laitettuihin kirjoituksiin (ns. "Hermetica" tai "Corpus Hermeticum"). Kiinnostus kirjoituksiin heräsi uudelleen Italiassa 1500-luvulla. Kirjoitukset ovat vaikuttaneet erityisesti magian perinteisiin, ja suuri osa keskiajan ja nykyajan magiasta, esoteriasta ja New Agesta perustuu hermeettisiin teoksiin.


title: Hermetismi

text: Hermes Trismegistoksen esitettiin olleen muinainen viisas, egyptiläinen pappi. Todellisuudessa kyse oli erilaisista juutalaisista, egyptiläisistä ja gnostilaisista kirjoituksista. Kaksi merkittävää hermeettistä kirjoitusta ovat "Poimandres" (tai "Poimander"), joka kertoo, kuinka ihmisen sielu voi saavuttaa matkansa päämäärän ja tulla jumalaiseksi, sekä ns. "Smaragditaulu" ("Tabula Smaragdina"), jossa on esitetty vastaavuus kahden tason, mikro- ja makrokosmoksen (ihmisen maailman ja maailmankaikkeuden) välillä. Sen mukaan ihminen voi toisen tason tuntemalla vaikuttaa toiseen tasoon.


title: Toyota Hiace

text: Toyota Hiace on Toyotan vuodesta 1967 lähtien valmistama pakettiautomalli.


title: Toyota Hiace

text: Hiacesta on saatavilla erilaisia pikkubussimalleja. Toyota tuo maahan tehdasbusseja kahdella eri varustelulla. Karumpaa DX-mallia myydään niin pitkällä kuin lyhyelläkin akselivälillä. Paremmin varustettu Executive-malli on ainoastaan lyhyenä versiona. Tehdasbussin lisäksi Hiacesta on saatavissa Suomessa verhoiltuja versioita, jotka ovat varsinkin takseina suosittuja.


title: Toyota Hiace

text: Toyota ilmoitti, että sen Hiace-mallisto ei täytä vuoden 2012 alusta voimaan astuvia Euro 5- ja törmäysnormeja Euroopassa. Tämä tarkoittaa käytännössä japanissa rakennetun Toyota Hiacen maahantuonnin loppumista Euroopan maissa. Vuonna 2012 Toyota ilmoitti että uusi Hiace tulee myyntiin huhtikuussa 2013 ja se on valmistettu yhteistyössä Groupe PSA:n kanssa. Hiacen seuraajan nimi on Toyota Proace.


title: Käki (elokuva)

text: Käki () on venäläinen elokuva vuodelta 2002. Tämä Aleksandr Rogožkinin ohjaama elokuva oli Neuvostoliiton hajoamisen jälkeen ensimmäinen Suomessa kaupalliseen levitykseen päätynyt venäläiselokuva.


title: Käki (elokuva)

text: Elokuvan nimi viittaa venäläisten sodan aikana tarkka-ampujista käyttämään nimitykseen, "kukuška". Elokuvan pääosissa esiintyvät Anni-Kristiina Juuso, Ville Haapasalo ja Viktor Bytškov.


title: Käki (elokuva)

text: Elokuva sijoittuu jatkosodan loppuvaiheeseen ja kertoo, kuinka kolmen eri taustan omaavan henkilön elämät kohtaavat. Alussa saksalaisessa asepuvussa kallioon kahlittu suomalaissotilas ja poliittiseksi vangiksi joutunut venäläissotilas löytävät kohtalon johdattelemana tiensä sotaleskeksi jääneen saamelaisnaisen luokse kauaksi kairaan. Alkaa mielenkiintoinen yhteiselo kolmen kielen, kulttuurien ja ennakkoluulojen maailmassa.


title: Thaimaan lippu

text:
Thaimaan lipun värit punainen, valkoinen ja sininen kuvaavat värien horisonttia.
Keskellä oleva sininen väri oli entisessä Thaimaan lipussa punainen, eikä lipussa ollut lainkaan sinistä väriä. Lipun värit symboloivat myös Thaimaan kuningaskuntaa. Lippu on otettu käyttöön 28. syyskuuta 1917. Lipun thainkielisen nimen suomennos on "Kolmivärinen lippu". Värit punainen, valkoinen, sininen tarkoittavat kansaa/maata, uskontoa ja kuningasta


title: Brendon Urie

text: Brendon Boyd Urie (s. 12. huhtikuuta 1987 Las Vegas) on Panic! at the Disco -yhtyeen laulaja. Hän soittaa myös koskettimia, harmonikkaa, pianoa, urkuja, selloa, bassoa, rumpuja ja kitaraa. Uriella on neljän oktaavin tenorin ääniala. Hänen äänensä on tunnetusti laaja ja monipuolinen.


title: Brendon Urie

text: Brendon Urie, nuorin perheen viidestä lapsesta, aloitti uransa kirkossa, tosin hänen entinen bändikaverinsa Ryan Ross sanoo, että Urie ei ole enää "se hyvä mormonipoika, jonka joskus tunsimme". Urie kävi koulua Palo Verden high schoolissa, paikallisessa koulussa Las Vegasissa.


title: Brendon Urie

text: Viimeisen high school -vuotensa aikana Urie liittyi Panic! at the Discoon tavattuaan kitaratunnillaan Brent Wilsonin. Alun perin Urie oli vain yhtyeen kitaristi, mutta kun yhtyetoverit kuuli hänen lauluaan, he vaikuttuivat hänen lahjoistaan ja päättivät tehdä hänestä laulajan. Urie omisti yhtyeelle niin paljon ajastaan, että oli lähellä reputtaa viimeisen kouluvuotensa. Valmistumisen jälkeen Urien vanhemmat kannustivat häntä menemään collegeen, mutta hän päätti jatkaa musiikin parissa ja osaksi hänen ansiostaan yhtyeestä tuli tunnettu.


title: Brendon Urie

text: Brendon Urie muutti omaan yhden huoneen asuntoonsa ja maksoi vuokran palkastaan, jonka hän ansaitsi paikallisesta smoothie-paikasta. Samalla hän myös auttoi yhtyettä maksamaan treenipaikan vuokraa. Vasta kun Urien isä näki yhtyeen heidän ensimmäisellä keikallaan Las Vegasissa, vanhemmat alkoivat tukea poikaansa. Nykyään vanhemmat kannustavat poikaansa jatkamaan musiikin parissa ja tukevat hänen uraansa. Yhtyetovereidensa yhtyeestä lähtemisen jälkeen Brendon päätti pysyä yksin Panic! at the Discossa.


title: Ryan Ross

text:
George Ryan Ross III on syntynyt 30. elokuuta 1986 Las Vegasissa.
Hän oli johtava kitaristi ja taustalaulaja bändissä Panic! at the Disco. Ryan oli merkittävä bändille, sillä hän on ainoa, joka oli tehnyt sanoitukset bändinsä albumille "A Fever You Can't Sweat Out". Alun perin Ryan toimi yhtyeen laulajana, mutta hän luopui paikastaan antaessaan sen Brendon Urielle.


title: Ryan Ross

text: Ryanin vanhemmat erosivat, kun hän oli 6-vuotias ja hänen isänsä kasvatti hänet. Isän juopottelut inspiroivat häntä kirjoittamaan biisit Camisado ja Nails For Breakfast, Tacks For Snacks. Levyä hän itse kuitenkin luonnehtii keskinkertaiseksi.


title: Ryan Ross

text: Hän on soittanut myös kahdessa muussa bändissä P!ATD:tä aikaisemmin. Pet Salamanderissa ja The Summer Leaguessa.


title: Ryan Ross

text: Brendon Urien lisäksi myös Ryan Rossin laulua kuullaan Panic! at the Disco:n Pretty. Odd. -albumilla, jonka kappaleiden sanoitukset Ross on pääasiassa kirjoittanut.


title: Ryan Ross

text: Ryan Ross lähti bändistä Panic! at the Disco vuonna 2009, ja perusti Jon Walkerin kanssa bändin The Young Veins. Ryan Ross on The Young Veinsin solisti-kitaristi ja myös sanoittaa kappaleet. The Young Veins on ollut tauolla vuodesta 2010.


title: BNT Kanal 1

text: BNT Kanal 1 (БНТ Канал 1) on bulgarialainen kaupallinen televisiokanava, joka on perustettu vuonna 1959, lähetykset aloitettiin 26. joulukuuta. Sen pääkonttori sijaitsee Sofiassa ja se on Bulgarian päätelevisiokanava.


title: Jon Walker

text: Jonathan "Jon" Jacob Walker (s. 17. syyskuuta 1985, Illinois, Chicago, Yhdysvallat) on yhdysvaltalainen muusikko. Hän soitti bassoa Panic at the Disco -yhtyeessä. Jon ei alun perin soittanut bändissä, vaan aluksi toimi vain yhtyeen vanhan jäsenen Brent Wilsonin tuuraajana. Keväällä 2006 Jonista tehtiin yhtyeen virallinen basisti.


title: Jon Walker

text: Kesäkuussa 2009 Jon Walker erosi Panic at the Discosta ja perusti bändin The Young Veins, yhdessä Ryan Rossin kanssa.


title: Prima TV

text: Prima TV (virallinen nimi Prima televize) on tšekkiläinen televisiokanava. Kanava lähettää ohjelmia Prahasta. Se aloitti toimintansa vuonna 1992 ja lähetti silloin Prahassa ja Keski-Böömissä nimellä FTV Premiéra, myöhemmin nimellä Premiéra TV. Kanavalla on ollut toimilupa vuodesta 1994 ja luvan edellytyksenä on että myös alueelliset ja paikalliset ohjelmatuottajat saavat lähetysaikaa. Kanavan nimi on vuodesta 1997 ollut Prima televize. Vuonna 2003 kanavalle myönnettiin toimilupa 28. kesäkuuta 2018 asti. MTG osti kanavasta 50% syksyllä 2005.


title: Veliki Ustjug

text: Veliki Ustjug () on kaupunki Vologdan alueella Venäjällä, Suhona- ja Jugjokien yhtymäkohdassa. Kaupungissa on 31 700 asukasta (2010).


title: Veliki Ustjug

text: Paikkakunnan ensimmäinen asutus oli Gledenin luostari. Kaupunki on mainittu kronikoissa ensi kertaa vuonna 1207, jolloin se kuului Vladimir-Suzdalin ruhtinaskuntaan. Kaupunki oli merkittävä kaupan keskus, mutta menetti merkitystään kun Suhonan merkitys kauppareittinä Kiinaan väheni, etenkin Suezin kanava aukeamisen 1869 myötä.


title: Veliki Ustjug

text: Veliki Ustjugin lähistöllä on venäläisen Joulupukin, Pakkasukon virallinen asuinpaikka.


title: Jälki-istunto

text: Jälki-istunto on kouluissa käytettävä kurinpidollinen toimenpide, jossa oppilas määrätään istumaan luokkaan tai muuhun koulun tilaan tietyksi ajaksi koulupäivän jälkeen. Jälki-istuntoa voi opettaja määrätä, kun oppilas häiritsee opetusta tai muuten rikkoo koulun järjestystä taikka menettelee vilpillisesti.


title: Jälki-istunto

text: Ennen peruskoulujärjestelmää käytössä olleissa oppikouluissa maksimirangaistukseen liittyi yleensä kahden numeron käytöksenalennus. Tämä vaati kylläkin opettajainkokouksen yksimielisen päätöksen, automaattisesti ei rangaistusta langetettu vaan jokainen tällainen päätös vaati tarkan tutkinnan. 1960-luvulla tyypillisin syy maksimirangaistukseen oli tupakointi kouluaikana: kaikille kouluille yhteisten, Kouluhallituksen hyväksymien järjestyssääntöjen mukaan se oli tuolloin ehdottomasti kiellettyä ja rangaistuksen alainen teko koulussa, sen tiloissa ja jopa koulumatkoilla. Näin asia ilmaistiin kaikissa kouluissa esillä olleissa, Kouluhallituksen vahvistamissa järjestyssäännöissä. 1970-luvun alussa määräyksiä tosin lievennettiin: joissakin kouluissa, jos vanhemmat antoivat kirjallisen luvan, tupakointi oli sallittua Teinikuntaan kuuluville Teinikunnan järjestämien juhlatilaisuuksien yhteydessä, ei silloinkaan varsinaisena kouluaikana ja ehdottomasti vain tarkoitukseen varatussa tilassa.


title: Jälki-istunto

text: Alkoholin käyttö sen sijaan oli ehdottomasti kielletty kaikissa yhteyksissä, koska sen saneli jo lakikin.


title: Jälki-istunto

text: Nykyisin jälki-istuntojen tehokkuudesta ja järkevyydestä on keskusteltu paljon. Joissain kouluissa ei ole jälki-istuntoja käytössä vaan asiat pyritään selvittämään puhutteluilla ja yhteistyössä oppilaan perheen kanssa. Suomen perusopetuslakiin onkin kirjattu vuoden 2013 lopulla uusi ojennustoimenpide, kasvatuskeskustelu, jossa oppilaan tekemä rikkomus käsitellään yhdessä oppilaan kanssa ja tarvittaessa selvitetään laajemmin käyttäytymisen syyt ja seuraukset sekä keinot käyttäytymisen ja oppilaan hyvinvoinnin parantamiseksi. Myös kasvatuskeskustelusta tulee ilmoittaa oppilaan huoltajalle. Kasvatuskeskustelua on tosin käytetty oppilaiden ojentamiseen jo ennen lakimuutosta.


title: Jälki-istunto

text: Suomessa jälki-istuntoja käytetään lähinnä peruskouluissa. Suomen perusopetuslaissa jälki-istunnon enimmäispituudeksi määritetään kaksi tuntia kullakin kerralla rangaistavaa rikkomusta kohti. Jälki-istunnon määrää tilannetta selvittävä opettaja kuultuaan ensin rangaistavaa oppilasta. Jälki-istuntoon määräämistä koskevaan päätökseen ei voi hakea muutosta valittamalla. Opettaja antaa ojennuksen virkavastuulla.


title: Jälki-istunto

text: Vuoden 2013 lopussa Suomessa säädettiin laki, jonka mukaan jälki-istunnossa voidaan teettää kirjallisia tai suullisia tehtäviä, jotka ovat oppilaan kasvatusta, opetusta ja kehitystä tukevia, oikeassa suhteessa oppilaan rikkomukseen sekä ikä ja kehitystaso huomioon ottaen oppilaalle sopivia. Oppilas voidaan edelleen myös velvoittaa istumaan hiljaa jälki-istunnon ajan.


title: Jälki-istunto

text: Jälki-istunto on tarkoituksenmukaisinta panna toimeen samana päivänä kuin se määrätään. Kuten kaikista hallintopäätöksistä, myös jälki-istuntoon määräämisestä on tehtävä kirjallinen päätös, joka merkitään koulussa pidettävään luetteloon. Oppilaan huoltajalle on kaikissa tapauksissa ilmoitettava asiasta.


title: Jälki-istunto

text: Jälki-istunto on yksi yleisimmistä kurinpitokeinoista muun muassa Yhdysvaltain, Ison-Britannian, Irlannin, Singaporen, Kanadan, Australian, Uuden-Seelannin ja Etelä-Afrikan kouluissa.


title: Jälki-istunto

text: Isossa-Britanniassa jälki-istunto voi sijoittua koulupäivän jälkeiseksi ajaksi, lounastauolle tai viikonlopulle. Lounastauon aikana suoritettavassa jälki-istunnossa oppilaalle tulee kuitenkin jättää tarpeeksi aikaa syömistä varten. Isossa-Britanniassa koulun rehtori myös päättää siitä, keillä koulun henkilökunnan jäsenistä on valtuus määrätä jälki-istuntoa.


title: Jälki-istunto

text: Australian Victoriassa jälki-istunnosta on ilmoitettava oppilaan vanhemmille vähintään vuorokautta ennen rangaistuksen toteuttamista. Jälki-istunto voi sijoittua koulupäivän jälkeiseksi ajaksi, välitunnille tai viikonlopulle, mutta välitunnilla pidettävä jälki-istunto saa kestää korkeintaan puolet välitunnin ajasta. Jotkin koulut laskevat myös lounastauon välitunniksi.


title: Jälki-istunto

text: Vuonna 2002 Ruotsissa esitettiin lakiehdotus jälki-istunnon poistamisesta Ruotsin kouluista. Lakiehdotus ei kuitenkaan toteutunut, ja Jan Björklundin asetuttua koulu- ja opetusministerin virkaan vuonna 2006 koululaki on jopa tiukentunut kurinpidon suhteen.


title: Jälki-istunto

text: Ruotsin koululain (2010:800) mukaan peruskoulun, erityiskoulun, saamelaiskoulun, toisen asteen oppilaitoksen tai toisen asteen erityisoppilaitoksen opettaja tai rehtori saa määrätä oppilaan jäämään koululle valvotuissa olosuhteissa korkeintaan tunniksi opetuksen päättymisen jälkeen tai korkeintaan tunniksi ennen opetuksen alkamista. Jälki-istuntoa saa antaa, mikäli oppilas häiritsee opetusta tai muulla tavoin käyttäytyy sopimattomasti, eikä oppilas muuta käytöstään opettajan huomautuksen jälkeenkään.


title: Spencer Smith

text: Spencer James Smith (1. syyskuuta 1987 Las Vegas, Yhdysvallat) on yhdysvaltalainen rumpali. Hän soitti vaihtoehtorock-yhtye Panic! at the Discossa.


title: Spencer Smith

text: Spencer Smith ja yhtyekaveri Ryan Ross ovat olleet ystäviä viisivuotiasta asti. Kun he perustivat yhtyeen, Spencer pyysi luokkatovereitaan Brendon Urieta ja Brent Wilsonia liittymään kokoonpanoon.


title: Ag2r-La Mondiale

text: Ag2r-La Mondiale (UCI-tunnus ALM) on ranskalainen ammattilaispyöräilytalli, joka kilpailee UCI World Tour -tasolla.


title: Ag2r-La Mondiale

text: Talli perustettiin vuonna 1992 nimellä "Chazal". Vuonna 1996 nimeksi vaihdettiin "Petit Casino". Vakuutusvälittäjä A2GR ryhtyi tallin sponsoriksi vuonna 1997 ja nimi muutettiin muotoon "Casino - A2GR Prévoyance". Vuonna 2000 tallin nimi sai muodon "AG2R Prévoyance" ja vuodesta 2008 alkaen nimenä on ollut "Ag2r-La Mondiale".


title: Ag2r-La Mondiale

text: Talli ei osallistunut vuoden 2005 UCI ProTourille, mutta se kutsuttiin osallistumaan joihinkin sarjaan kuuluviin kilpailuihin, kuten Pariisi–Nizza-ajoon ja Paris-Roubaix'hen. Lisäksi talli osallistui vuonna 2005 Ranskan ympäriajoon. Kaudeksi 2006 muun muassa Francisco Mancebo ja Christophe Moreau liittyivät talliin ja tämän myötä "AG2R" sai UCI ProTour -lisenssin, joka oli jäänyt vapaaksi Fassa Bortolo -tallin vetäydyttyä sarjasta. Lisenssistä oli kiinnostunut myös Comunidad Valenciana -talli, joka kuitenkin luopui siitä vapaaehtoisesti kun osoittautui, ettei tallin urheiljohtajalla Giancarlo Ferrettillä ollut riittäviä taloudellisia vakuuksi


title: Bobby Clarke

text: Robert Earle "Bobby" Clarke O.C. (s. 13. elokuuta 1949 Flin Flon, Manitoba, Kanada) on entinen kanadalainen jääkiekkoilija ja Philadelphia Flyers -seuran entinen toimitusjohtaja. Clarke on NHL:n maineikkaimpia keskushyökkääjiä ja 1970-luvun menestyneimpiä kanadalaispelaajia.


title: Bobby Clarke

text: Clarke oli nousukauttaan eläneen Philadelphia Flyersin ensimmäisiä todellisia tähtivarauksia, ja hän johti joukkueensa kahteen Stanley Cup -voittoon ja tuli itse valituksi liigan arvokkaimmaksi pelaajaksi kolme kertaa.


title: Bobby Clarke

text: Clarke pelasi sarjakiekkoa kahdeksan ikäisestä. Hänellä havaittiin diabetes varhaisnuoruudessa. Sairaus sai NHL-seurat välttämään hänen varaamistaan, vaikka hänen saavutuksensa juniorina kotikaupungin Flin Flon Bombers -joukkueen riveissä olivat tunnettuja. Philadelphia Flyersin organisaatio kuitenkin konsultoi diabetes-eksperttejä, jotka vakuuttivat, että Clarke pysyisi kunnossa, kunhan vain huolehtisi terveydestään. Flyers varasi Clarken toisella vuorollaan kaikkiaan 17. pelaajana vuonna 1969.


title: Bobby Clarke

text: Diabetes ja itseään säästelemätön pelityyli eivät estäneet Clarkea pelaamasta useimpina kausinaan enemmän kuin 70 peliä 80 mahdollisesta. Clarken ravintotankkaus tuli kuuluisaksi: hän saattoi juoda pari pulloa limonadia ja ottaa kolme lusikallista sokeria ennen peliä. Pelin aikana diabeetikkosentteri jatkoi tyypillisesti nauttimalla pari pulloa appelsiinimehua, makeaa purukumia ja suklaapatukoita pitääkseen veren sokerin korkealla koko ottelun keston.


title: Bobby Clarke

text: Bobby Clarke pelasi 1969–1984 15 kautta NHL:ssä. Hänelle tunnusomaista oli joka vaihdon pelaaminen täysillä, osallistuminen puolustuspeliin ja syöttötaito. Esikuvallisena joukkuepelaajana hän saavutti niin fanien kuin pelaajienkin arvostuksen.


title: Bobby Clarke

text: Lopetettuaan pelaajauransa 1983–84 Bobby Clarke oli tehnyt 358 maalia ja antanut 852 syöttöä 1144 pelissä. Jäähyminuutteja kertyi 1453 Lopettaessaan hän oli liigan kaikkien aikojen tilaston neljäs syötöissä ja kymmenes tehopisteissä.


title: Bobby Clarke

text: Wayne Gretzky on myöntänyt, että Clarken tapa pelata vastustajan maalin takana inspiroi häntä kehittämään tätä osaa omassa pelissään. Maalin takaa syöttämisestä tulikin kaikkien aikojen kiekkoilijana pidetyn Gretzkyn tunnetuimpia tekniikoita.


title: Cinecittà

text: Cinecittà () on suuri elokuvastudio Roomassa, Italian pääkaupungissa. Studio on nykypäivän italialaisen elokuvateollisuuden keskus.


title: Cinecittà

text: Cinecittàn perusti fasistisen Italian diktaattori Benito Mussolini vuonna 1937. Studio joutui liittoutuneiden pommittamaksi toisessa maailmansodassa. 1950- ja 1960-luvuilla studiolla kuvattiin useita amerikkalaisia suurtuotantoja, kuten 1959 valmistunut "Ben-Hur" ja 1963 valmistunut "Kleopatra".


title: Cinecittà

text: 1980-luvun taloudellisten vaikeuksien jälkeen Cinecittàssa on jälleen kuvattu useita menestyselokuvia sekä -televisiosarjoja. Elokuvaohjaaja Martin Scorsese valitsi sen elokuvansa "Gangs of New York" kuvauspaikaksi. Wes Andersonin ohjaama "Steve Zissoun vedenalainen maailma" on kuvattu siellä, kuten myös HBO:n televisiosarja "Rooma".


title: Cinecittà

text: Vuoden 1991 Eurovision laulukilpailu järjestettiin Cinecittàssa.


title: Mick Cain

text: Mick Cain (s. 4. elokuuta 1978 Chicago) on yhdysvaltalainen näyttelijä. Hän aloitti televisiouransa sarjassa Kauniit ja rohkeat, jonka jälkeen hänen televisiouransa oli siltä osin ohi. Hän on kihloissa Kauniiden ja rohkeiden Darlaa näytelleen Schae Harrisonin kanssa ja heillä on yhteinen lapsi.


title: Pirunpesä (Hollola)

text: Pirunpesä on Hollolassa Tiirismaan luonnonsuojelualueella Tiirismaan televisio- ja radiomaston itäpuolella sijaitseva kalliohalkeama.


title: Pirunpesä (Hollola)

text: Pesän ympärillä ovat 5–10 m korkeat paikoitellen pystysuorat seinämät. Pesässä on runsaasti kalliosta rapautuneita kvartsiittilohkareita. Pesä ja ylempänä sijaitseva rotko ovat sammallajistoltaan erittäin arvokkaita. Alueella on runsaasti syviä suppia.


title: Pirunpesä (Hollola)

text:
Alueelle pääsee Tiirismaan radiomastolle kulkevaa tietä risteävän ulkoilureitin kautta, tai Messilän kartanon lähellä sijaitsevan golfkentän läpi kulkevaa ulkoilureittiä pitkin
(ulkoilureitti kulkee kentän länsireunalla väylien 4 ja 16 välistä). Edellä mainittujen viitoitettujen reittien viimeiset kymmenet metrit ovat kivikkoisia. Talvisin ulkoilureiteillä on ladut. Rotkon pohjalle pääsy on ilman apuvälineitä hankalaa, joskin päätyjyrkänteisiin on asetettu pohjalle laskeutumista helpottavat puunrungot. Näkemisen arvoinen on myös halkeamaan kiilautunut kivenjärkäle.


title: Pirunpesä (Hollola)

text: Pirunpesän kallio on muodostunut jähmettyneestä magmasta 2000 miljoonaa vuotta sitten. Pirunpesä on syntynyt, kun Villinpeltojen kohdalle syntynyt jääjärvi valutti vetensä kohti Baltian jääjärveä. Tämän seurauksena irtomateriaali lähti pois rotkosta.


title: Pirunpesä (Hollola)

text: Pirunpesän lähistöllä esiintyy mm. käpytikan lisäksi palokärki, pohjantikka, kehrääjä ja varpuspöllö. Lähellä Messilä Golfin golf-kenttää on havaittu vihertävä harmaapäätikka.


title: Pirunpesä (Hollola)

text: Syksyllä 2016 alueella tehtiin ilkivaltaa, kun useisiin paikalla oleviin kiviin oli maalattu uusnatsijärjestö Suomen Vastarintaliikkeen tunnuksia.


title: Italian vaakuna

text: Italian vaakuna on Italian tunnus lipun ja hymnin ohella. Se on ollut käytössä 5. toukokuuta 1948 lähtien.Kun Italiasta tuli tasavalta, se tarvitsi uuden vaakunan. Vuonna 1946 käynnistettiin tästä julkinen kilpailu, jonka vaatimuksiin kuului, että poliittisten puolueiden tunnukset ovat kiellettyjä ja että vaakunan tulee sisältää Italian tähti. Voittaja oli Paolo Paschetto, ja vaakuna esiteltiin yleisölle helmikuussa 1947. Tämä versio ei kuitenkaan saanut yleisön hyväksyntää, joten järjestettiin toinen kilpailu. Voittajaksi selvisi taas Paolo Paschetto. Uuden vaakunan hyväksyi perustuslaista päättänyt kokous helmikuussa 1948 ja sen hyväksyi virallisesti käyttöön presidentti Enrico De Nicola.


title: Saattaja 762

text: Saattaja 762 oli Suomen merivoimissa palvellut saattaja.


title: Saattaja 762

text: Moskovalainen Masinoimport tilasi 9. syyskuuta 1939 Wärtsilä Crichton-Vulcanilta Turusta neljä kookasta hinaajaa. Talvisodan puhjettua Suomen hallitus siirsi alukset nimiinsä. Ne laskettiin vesille huhtikuussa 1941 ja alukset toimitettiin merivoimille keväällä 1942.


title: Saattaja 762

text: Alus otettiin Suomen merivoimien palvelukseen elokuussa 1941. Se palveli saattajana 1942-1944 osallistuen 1944 Suomenlahdella rannikkojoukkojen evakuointeihin. Alus ja sen kolme sisarlaivaa toimitettiin alkuperäiselle tilaajalleen sodan päätyttyä 26. lokakuuta 1944.


title: Saattaja 762

text: Alus liitettiin Neuvostoliiton laivastoon sähkömagneettisina miinanraivaajina. Se aseistettiin kahdella tykillä ja kahdella konekiväärillä ja alus palveli sodan loppuun miinanraivaajan ja tukikohtien suojaajina Suomenlahdella. Alus sai nimen "emtsts 71". Sodan jälkeen alus riisuttiin aseista ja se toimitettiin siviiliin hinaajaksi.


title: ICC

text: ICC on lyhenne ainakin seuraavista asioista:


title: David Thompson (jalkapalloilija)

text: David Thompson (s. 12. syyskuuta 1977 Birkenhead, Englanti) on englantilainen jalkapalloilija, joka edustaa Englannin Valioliigassa pelaavaa Boltonia. Hän on pelipaikaltaan keskikenttäpelaaja.


title: David Thompson (jalkapalloilija)

text: Vuodesta 2007 Boltonia edustanut Thompson on urallaan edustanut myös Liverpoolia, Swindon Townia, Coventrya, Blackburnia, Wigania ja Portsmouthia.


title: David Thompson (jalkapalloilija)

text: Debyyttinsä Valioliigassa 170-senttinen Thompson teki Liverpoolin paidassa 19. elokuuta 1996 2-0 voitto-ottelussa Arsenalia vastaan.


title: David Thompson (jalkapalloilija)

text: 28. heinäkuuta 2006 Thompson allekirjoitti Portsmouthin kanssa vuoden sopimuksen.


title: David Thompson (jalkapalloilija)

text: Bolton allekirjoitti Thompsonin kanssa kauden loppuun saakka kestävän sopimuksen siirtoikkunan sulkeutumisen kynnyksellä 31. tammikuuta 2007.


title: Tammerfors Bollklubb

text: Tammerfors Bollklubb eli TBK on suomalainen urheiluseura jonka kotipaikkakunta on Tampere. Se perustettiin 9. joulukuuta 1932. Seura tunnetaan varsinkin jääkiekosta. Sen muita lajeja ovat olleet muun muassa jalkapallo ja jääpallo ja squash


title: Tammerfors Bollklubb

text: Nykyinen vuonna 1997 perustettu TBK on pelannut jääkiekkoa alemmilla sarjatasoilla.


title: Tammerfors Bollklubb

text: TBK:n perustamiskokouksessa olivat paikalla Paul Jaeckel, Birger Calonius, Gunnar Ekholm, Per-Olof Hagberg ja Lars Sandbacka. Ensimmäiseksi lajiksi vastaperustetun seuran ohjelmaan otettiin jääkiekko. Ensimmäisen virallisen jääkiekko-ottelun TBK otteli vuonna 1934 Ilveksen kakkosjoukkuetta vastaan. Myöhemmin tuona samaisena vuonna TBK otti myös ensimmäisen voittonsa. Tuossa TBK:lle voitokkaassa ottelussa häviävänä osapuolena oli samainen Ilveksen kakkosjoukkue, jolle aiemmin oli hävitty. Kehitystä oli siis tapahtunut. TBK:n kokoonpanon tuossa historiallisessa voitto-ottelussa muodostivat 'Pifa' Jansson, Åke Jensen, Lasse Sandsund, Lars Sandbacka, Kaj Jansson, Arne Jansson, K.A. Hjorth ja Åke Backström. He olivat ensimmäisinä pelaajina synnyttämässä voittamisen kulttuuria TBK:lle.


title: Tammerfors Bollklubb

text: Suomalaisen kiekkoilun aateliin eli SM-sarjaan TBK nousi kaudeksi 1942-43. Nousun taustalla oli edelliskevään loistavat esitykset. Ensin TBK oli voittanut oman piirisarjansa ja heti perään oman piirilohkonsa voittaneen Helsingin Toverit maalein 3-0. Seuraavaksi olisi ollut ohjelmassa SM-sarjan nousukarsintapeli, mutta ÅIFK:n luopuessa ottelusta nousi TBK suoraan, ilman karsintapeliä pääsarjaan. Ensimmäinen välitodistus menestyksestä tuli pronssisten mitalien muodossa jo vuonna 1946. TBK:n edelle sijoittuivat ainoastaan hämäläiset kilpailijat, 1. naapuri Ilves ja 2. Hämeenlinnan Tarmo. Pronssimitalien makuun päästyään napsi TBK myös seuraavina kahtena kautena kolmannen sijan SM-sarjassa ja yhden mitalittoman kauden jälkeen keitettiin pronssimitali-kahveja taas vuosina 1950 ja 1951. Vuonna 1953 kirjoitettiin TBK:n nimi ensimmäisen kerran Suomen mestarien kunniataulukkoon. TBK:n korjatessa mestaruuden saivat muut mitalit jakaa Hämeenlinnan Tarmo ja TPS Turusta. Vauhtiin päästyään ja seuran tavoille uskollisena saavutti TBK heti perään mestaruuden kahdella seuraavallakin kaudella, 1954 ja 1955. Kolmen kullan putken jälkeen TBK:n nimi huippu-jääkiekkoilussa vaipui unholaan ja kolmen kirjaimen tilalle pelipaitaan ilmestyi kirves eli tappara. TBK jäi elämään Ruotsalaisen yhteiskoulun harrastejoukkueena ja kilpatoimintaa huipputasolla jatkoi Tampereen Tappara. Vuonna 1956 TBK jätti jääkiekon pois lajivalikoimastaan. TBK:n sarjajääkiekkotoiminta senioritasolla alkoi uudelleen kaudella 1971–1972, minkä jälkeen se on pelannut alasarjoissa.


title: Tammerfors Bollklubb

text: 1990-luvun alussa TBK vaati, että Hakametsän jäähallin katossa olevat Tapparan kolme ensimmäistä mestaruusviiriä vaihdetaan TBK-logoisiksi. Tappara myös taipui pitämään vuotta 1955 perustamisvuotenaan.


title: Tammerfors Bollklubb

text:
TBK:n menestyksen taustalla oli useita merkittäviä pelaajia ja johtohenkilöitä. TBK:n maineikas puheenjohtaja Harry Lindblad, josta 1957 tuli myös Suomen Jääkiekkoliiton puheenjohtaja sekä ensin pelaajana 1940-luvulla vaikuttanut ja sittemmin valmentajana ansioitunut Jarl Ohlsson olivat tärkeitä taustavaikuttajia seuran ponnistaessa Suomen kärkijoukkueeksi.Nykyinen vuonna 1997 perustettu TBK on pelannut jääkiekkoa alemmilla sarjatasoilla. .
Kaudella 2005–2006 TBK pelasi 2. divisioonan karsintasarjaa. Joukkueelle avautuikin paikka korkeammalla sarjatasolla, mutta seurakomissio päätti joukkueen jatkamisesta 3. divisioonassa toistaiseksi.


title: Tammerfors Bollklubb

text: "Ottelut/ Voitot/ Tasapelit/ Häviöt/ Tehdyt ja päästetyt maalit/ +/-"


title: Tammerfors Bollklubb

text:
2005–2006
23/ 9/ 0/ 14/ 130-150/ -20


title: Tammerfors Bollklubb

text:
2006–2007
18/ 11/ 2/ 5/ 126-81/ +45


title: Tammerfors Bollklubb

text:
2007–2008
11/ 10/ 0/ 1/ 95-55/ +40


title: Tammerfors Bollklubb

text:
Yhteensä
52/ 30/ 2/ 20/ 351-286/ +65


title: Valeskorpionit

text: Valeskorpionit (Pseudoscorpiones, Pseudoscorpionida, Diplosphyronida, Heterosphyronida tai Monosphyronida) on hämähäkkieläinten lahko.


title: Valeskorpionit

text: Valeskorpioneilla on kahdeksan jalkaa, joissa on viidestä seitsemään osaa. Niillä on pitkät sakset, jotka muistuttavat suuresti skorpionien saksia.


title: Valeskorpionit

text: Sakset koostuvat liikkumattomista ”kädestä” ja ”sormesta” sekä erillisestä liikkuvasta sormesta. Liikkuvassa sormessa on usein myrkkyrauhanen. Myrkkyä valeskorpionit käyttävät saaliiden kiinniottamiseen ja lamaannuttamiseen. Valeskorpionit eivät pure. Valeskorpioni kaataa heikosti syövyttävää nestettä saaliin päälle ja syö liuenneet jäännökset.


title: Valeskorpionit

text: Valeskorpionit kutovat silkkiä leuoistaan tehdäkseen lautasenmallisen pesän parittelua ja talvehtimista varten.


title: Valeskorpionit

text: Valeskorpioneja on yli 3 000 lajia, ja uusia löydetään kaiken aikaa. Niitä on ympäri maailmaa, jopa kylmillä alueilla kuten Suomessa. Suurin osa populaatiosta on kuitenkin trooppisilla alueilla. Kirjaskorpioni ("Chelifer cancroides") asuu useimmiten ihmisten kodeissa. Muita lajeja on luonnossa kaikkialla.


title: Valeskorpionit

text: Valeskorpionit ovat yleisesti ihmisille hyödyllisiä, sillä ne syövät muurahaisia, pieniä kärpäsiä ja erinäisiä kotituholaisia.


title: Valeskorpionit

text: Vanhimmat valeskorpionin fossiilit ovat 380 miljoonaa vuotta vanhoja; samoilta ajoilta on löydetty ensimmäiset maaeläinten fossiilit. Se ei kuitenkaan ole yllättävää, sillä valeskorpionit ovat läheisempää sukua hämähäkkien kuin oikeiden skorpionien kanssa. Ne eivät kuitenkaan ole kehittyneet hämähäkeistä, koska valeskorpioneilla on sakset, joita hämähäkeillä ei ole. Koska hämähäkit alkoivat kehittyä noin 380 miljoonaa vuotta sitten, on todennäköistä, että valeskorpionit ovat olleet olemassa jo paljon sitä ennen. Tätä teoriaa tukee myös se, että vanhimmatkin fossiilit ovat lähes samanlaisia kuin nykyiset valeskorpionit.


title: Valeskorpionit

text: Suomesta tunnetaan 18 valeskorpionilajia, joista kolme on vuoden 2010 uhanalaisuusarvioinnissa katsottu silmälläpidettäviksi (NT). Lisäksi yksi laji tunnetaan ainoastaan sisätiloista.


title: Tampereen Palloilijat

text: Tampereen Palloilijat (TaPa) on vuonna 1921 perustettu tamperelainen urheiluseura. Kaudella 2015 TaPan miesten edustusjoukkue pelasi jalkapalloa Tampereen piirin Vitosessa. Jalkapallossa joukkue voitti SM-pronssia vuonna 1962. TaPan A-nuoret voitti nuorten SM:n 1957.


title: Tampereen Palloilijat

text: Jääkiekossa TaPa voitti Suomen mestaruuden vuonna 1931. Se oli ensimmäinen Tampereelle saatu jääkiekon Suomen mestaruus. Kaudella 1928 TaPa oli kolmas, mutta silloin ei virallisesti jaettu mitalia. TaPa pelasi Suomen historian ensimmäisessä seurojen välisessä jääkiekko-ottelussa, kun se kohtasi 15. tammikuuta 1928 paikallisvastustaja Pyrinnön.


title: Tampereen Palloilijat

text: TaPa (Tampereen Palloilijat) oli pelannut jalkapalloa neljä kautta pääsarjatasolla. Vuonna 1968 se pelasi Suomensarjassa. TPallo (Tampellan Pallo) pelasi Maakuntasarjassa, jonka lohkossa se jäi toiseksi eikä noussut ylemmäksi. TaPa ja TPallo yhdistyivät kaudeksi 1969 TaPa:ksi (Tampellan Palloilijat), Seura sai Tampereen Palloilijoiden Suomen sarjan sarjapaikan. Tampereen Palloilijat -niminen seura poistui jalkapallon sarjatoiminnasta joksikin aikaa. Tampellan Pallo oli puolestaan Tampellan Terän ja Tampereen Kalevan Pallo-Poikien fuusio edellisvuodelta. Tampellan Palloilijat ja TPV tekivät puolestaan syksyllä 1971 yhteistoimintasopimuksen. Tampellan Palloilijat pelasi Mestaruussarjassa vuosina 1972 ja 1973.Vuoden 1974 SM-sarjasta pudonneet TaPa ja Tampereen Ilves-Kissat fuusioituivat Tampereen Ilvekseen, jolloin Ilves otti jalkapallon jälleen täysipainoiseksi lajikseen. Ilves-Kissat ja TaPa jatkoivat myöhemmin toimintaansa alasarjoissa, ja Ilves-Kissat nousi kauden 2010 päätteeksi Miesten Kakkoseen.


title: Tampereen Palloilijat

text: A-maajoukkueessa ovat tapalaisista pelanneet Matti Mäkelä, Rauno Kestilä, Pertti Mäkipää, Olli Rajala, Rauli Virtanen, Ralf Sjöberg, Reijo Kanerva, Matti Kannas ja Matti Pitko.


title: Tampereen Palloilijat

text: Futsalissa Tampereen Palloilijoiden miesten edustusjoukkue pelasi talvet 2015–2016 ja 2016–2017 futsal-nelosessa. Kevään 2017 päätteeksi TaPan miesten edustusjoukkue nousi futsal-kolmoseen, jossa se pelasi kauden 2017-2018.


title: Tampereen Palloilijat

text: Seuran A-juniorit osallistuivat kausina 2015-2016 ja 2016-2017 futsalin U-21 SM-sarjaan.


title: Tampereen Palloilijat

text: Tampereen Palloilijat on jääkiekon pääsarjan maratontaulukossa 34:s. Jääkiekossa TaPa on pelannut pääsarjatasolla viisi kautta.Abel Rantanen, Kai Sandsund, Tauno Silke, Risto Tiitola, Valter Tuomi, Reino Vaaja ja Kosti Virtanen. Päävalmentaja oli Niilo Tammisalo.


title: Luettelo pisimmistä mäkihypyistä

text: Tämä luettelo kertoo mäkihypyn maailmanennätyksen kehittymisestä, kansallisista ennätyksistä ja pisimmälle kantaneista mäkihyppysuorituksista.


title: Luettelo pisimmistä mäkihypyistä

text: Maailmanennätyksen kehitys hypättäessä muovitetulla alastulorinteellä:


title: Luettelo pisimmistä mäkihypyistä

text: 11. heinäkuuta 2018 Jurij Tepeš hyppäsi 154,0 metriä Burabay HS140 -mäestä, mutta kaatui hyppynsä.


title: Luettelo pisimmistä mäkihypyistä

text: 21. elokuuta 2013 Sarah Hendrickson hyppäsi 148,0 metriä Schattenberschanze HS137 -mäestä, mutta kaatui hyppynsä.


title: Luettelo pisimmistä mäkihypyistä

text:
Mäkihyppysuoritus jossa yhdellä suksiparilla hyppää kaksi hyppääjää.
Tämä on luettelo pisimmälle kantaneista mäkihypyn pystyssä pysytyistä suorituksista. Tähdellä merkityt (*) ovat tai ovat olleet maailmanennätyksiä. Voimassa olevat kansalliset ennätykset on merkitty lihavoidulla.


title: Luettelo pisimmistä mäkihypyistä

text: Tämä on luettelo pisimmälle kantaneista naisten mäkihypyn suorituksista hypättäessä muovitetulle alastulorinteelle. Voimassa olevat kansalliset ennätykset on merkitty lihavoidulla, jos se on lumelle hypättyä ennätystä pidempi tai yhtäpitkä suoritus.


title: Zygmunt Bauman

text: Zygmunt Bauman (19. marraskuuta 1925 Poznań – 9. tammikuuta 2017 Leeds, Britannia) oli puolanjuutalaissyntyinen sosiologi, joka tunnetaan erityisesti holokaustin merkityksen tulkinnasta suhteessa moderniin sekä postmodernin konsumerismin tutkimuksesta.


title: Zygmunt Bauman

text: Bauman vietti toisen maailmansodan vuodet pakolaisena Neuvostoliitossa ja palasi sodan jälkeen Puolaan. Hän valmistui sosiologiksi Varsovan yliopistosta, jossa hän työskenteli vuoden 1968 antisemitistiseen kampanjaan asti. Sen yhteydessä hänet erotettiin virastaan ja hän muutti Britanniaan 1971. Hän jäi eläkkeelle Leedsin yliopiston sosiologian professorin tehtävästä vuonna 1990.


title: Hollolan kotiseutumuseo

text: Hollolan kotiseutumuseo sijaitsee Hollolan kirkonkylän keskustassa keskiaikaisen kivikirkon läheisyydessä. Museoon kuuluu esinemuseo ja 200 metrin päässä sijaitseva talomuseoalue. Esinemuseossa on kaksi kerrosta, missä ensimmäisessä kerroksessa on sota-ajasta kertovaa näyttely. Museo on auki kesäisin.


title: Kuivakäymälä

text: Kuivakäymälä on käymälä, jossa jätöksiä ei huuhdota vedellä, vaan ne kerääntyvät astiaan, säiliöön, kasaan tai kuoppaan. Jätökset voidaan jatkokäsitellä eri tavoilla: ne voidaan kompostoida, siirtää pois tai kuivata. Suomessa kesämökeillä, joissa ei ole viemäröintiä, ovat yleisiä kuivakäymälät, joita kutsutaan myös nimityksillä puucee (väännös sanasta WC) ja huussi (ruotsin sanasta "hus", ”talo”). Tällainen puucee on usein erillinen rakennus.


title: Kuivakäymälä

text: Kuivakäymälä voi sijaita sisällä tai ulkona, ja se voi olla tyypiltään esimerkiksi pakastava, kompostoiva, kuivikkeella käyvä tai tuhkaava käymälä. Kuivakäymälä voi toimia myös virtsan ja ulosteen istuinerottelulla, joissa virtsa kerätään säiliöön ja sitä voidaan käyttää esimerkiksi lannoitteena.


title: Kuivakäymälä

text: Kuivakäymälän kannalta tärkeitä ominaisuuksia ovat viihtyvyys, hajuttomuus sekä siivoamisen ja tyhjentämisen helppous. Lisäksi kuivakäymälät auttavat vähentämään jätevesien aiheuttamaa ongelmaa, sillä ne kuormittavat huomattavasti vähemmän ympäristöä kuin vedellä toimivat käymälät, ja se on huomattavasti edullisempi, ympäristöystävällisempi ja helpompi vaihtoehto kuin vesivessa.


title: Kuivakäymälä

text: Kuivakäymälän valintaan vaikuttavia tekijöitä ovat muun muassa sen sijainti riippuen, sijaitseeko kuivakäymälä ulkona vai sisällä. Sisäkuivakäymälän kannalta tärkeitä seikkoja on sisätilojen olosuhteet, mm. viemäröinnin, tuuletuksen, ilmanvaihdon, veden kanavoinnin, käymäläjätteen varastoinnin ja sähkön tilanne, kun taas ulkokäymälää valitessa on syytä ottaa huomioon muun muassa viemäröinti ja etäisyys muihin tontteihin.


title: Kuivakäymälä

text: Suomen kielen sana ”huusi” (länsimurteissa) ja ”huussi” (itämurteissa) lienee peräisin ruotsin sanasta "hemlighus" (”salainen talo”), josta on lyhentynyt muoto "hus".


title: Kuivakäymälä

text: Amerikanenglannissa kuivakäymälästä käytetään nimitystä "outhouse" tai joskus "backhouse", jolla tarkoitetaan käymälänä käytettävää pientä aukkoa kuopan tai kuilun kohdalla.


title: Kuivakäymälä

text: Australiassa kuivakäymälää kutsutaan usein nimellä "dunny", "thunderbox" tai "earthclosets" erottumaan vesikäymälöistä. Lähiöalueilla, joilla ei ollut viemäröintiä, kuivakäymälää ei rakennettu kuoppaan, vaan käymäläjäte kerättiin isoon tynnyriin ("dunny-can"), jonka sopimusyritys, "nightsoil collector", tyhjensi. Tätä käytäntöä jatkettiin yleisesti esimerkiksi Brisbanen kaupungissa aina 1970-luvun alkuvuosille asti. Kanadassa ja osassa Yhdysvaltoja partiotoiminnassa käytetään kuivakäymälästä usein nimitystä "kybo." Tyttöjen partiotoimintajärjestössä, Girl Scouts of the USA, taas terminä usein käytetään sanaa "biffy."


title: Kuivakäymälä

text: Kuivakäymälät ovat suunnittelultaan ja rakenteeltaan erilaisia. Usein niillä on kuitenkin seuraavia ominaisuuksia:


title: Abyssic Hate

text: Abyssic Hate on australialainen yhden miehen black metal -yhtye, jonka perusti Shane Rout vuonna 1993. Häneltä on julkaistu vain yksi studioalbumi, mutta Abyssic Haten historiasta löytyy seitsemän muutakin julkaisua. Ainokainen albumi, "Suicidal Emotions", on yleensä luokiteltu yhdeksi depressiivisen black metallin tärkeimmäksi teokseksi. Taannoin hän julkaisi kokoelman vanhoista demoista ja muista harvinaisuuksista.


title: Abyssic Hate

text: Nimensä Abyssic Hate sai Darkthronen kappaleesta "In the Shadow of the Horns".


title: Abyssic Hate

text: Studioalbumit


title: Abyssic Hate

text: EP:t


title: Abyssic Hate

text: Split-albumit


title: Abyssic Hate

text: Kokoelma-albumit


title: Abyssic Hate

text: Demot


title: Strictly 4 My N.I.G.G.A.Z...

text: Strictly 4 My N.I.G.G.A.Z... on Tupac Shakurin toinen soololevy, joka ilmestyi vuonna 1993. Albumi myi platinaa mm. onnistuneen, naisille omistetun hittisinglen "Keep ya head up" avustuksella. Albumilla vierailee useita rap-musiikin legendoja kuten Ice Cube, Ice-T ja Naughty By Nature ryhmän keulahahmo Treach.


title: Strictly 4 My N.I.G.G.A.Z...

text:
Holler If Ya' Hear Me
Point The Finga
Pac's Theme
Last Wordz
Souljahs Revenge
Peep Game
Keep Ya Head Up
The Streetz R Death Row
I Get Around
Papa'z Song
Guess Whos back


title: Manic Frustration

text: Manic Frustration on chicagolaisen Trouble-yhtyeen viides albumi. Vuonna 1992 julkaistu albumi nauhoitettiin Indigo Ranch Studiosilla Malibussa. Tyyliltään albumin paino on 1960–1970-lukulaisessa psykedeelisessä rockissa. The Beatles -vaikutteet kävivät ilmi erityisesti kappaleesta ”Hello Strawberry Skies”. Yhtyeen edelliseen albumiin verrattuna "Manic Frustration" on aavistuksen raskaampi, mutta doom metal -vaikutteet ovat vähäisempiä. Kappaleista ”Memory’s Garden” ja ”Come Touch the Sky” kuvattiin musiikkivideot, jotka näkyivät MTV:llä varsinkin yhtyeen esiintyessä alankomaalaisilla Dynamo Open Air -festivaaleilla. Sekä "Manic Frustration" että sitä edeltänyt "Trouble" saivat mediassa ylistäviä arvosteluja, mutta albumi ei käynyt kaupaksi huonon mainostuksen vuoksi.


title: Järjestetty pari

text: Matematiikassa järjestetty pari on kahden alkion joukko, missä kummastakin alkiosta voidaan sanoa, onko se ensimmäinen vai jälkimmäinen joukon jäsen. Toisinaan tavallista kahden alkion joukkoa "{a,b}" kutsutaan järjestämättömäksi pariksi. Järjestettyä paria, jonka ensimmäinen alkio on "a" ja toinen "b" merkitään ("a","b").


title: Järjestetty pari

text: Merkintä ("a","b") voi tarkoittaa myös reaalilukujen avointa väliä formula_1.


title: Järjestetty pari

text: Järjestetty pari "(a,b)" on joukko "". Järjestetylle parille on voimassa "(a,b)=(c,d)" jos ja vain jos "a=c" ja "b=d".


title: Cannonball MC

text: Cannonball MC on suomalainen vuonna 1991 perustettu moottoripyöräkerho. Keskusrikospoliisi on määritellyt sen järjestäytyneeksi rikollisryhmäksi. Määritelmän vahvisti Helsingin hovioikeus vuonna 2016. Ennen vuotta 1996 Cannonball MC oli Hell's Angelsin kannattajakerho.


title: Cannonball MC

text: Kerhon jäseneksi voi päästä toisen jäsenen suosituksen kautta. Hakijalla pitää olla moottoripyörä tai ainakin vakaa aikomus hankkia sellainen. Kerhon presidentti päättää ehdokkaiden etenemisestä ja jäsenyydestä upseerien suositusten perusteella. Yhdistyksestä eroava jäsen joutuu maksamaan 15 000 €:n maksun tai luovuttamaan yhdistykselle käytössä olevan moottoripyöränsä. Lisäksi hänen on luovuttava yhdistyksen tunnuksin varustetusta liivistä.


title: Cannonball MC

text: Cannonball MC oli usein uutisissa vuosina 1997–1999, jolloin sen jäseniä tuomittiin vankeuteen muun muassa huumeiden salakuljetuksesta, väkivaltarikoksista ja laittomien aseiden hallussapidosta.


title: Cannonball MC

text: Keväällä 2011 kerhon entiset ja silloiset jäsenet ottivat yhteen, mikä johti puukotukseen. Lokakuussa 2011 syytteeseen asetettiin viisi henkilöä mukaan lukien kerhon puheenjohtaja, jonka osalta syyte kuitenkin hylättiin. Heitä syytettiin muun muassa murhayrityksestä ja avunannosta siihen. Käräjäoikeus langetti jengiläisille ja ex-jäsenille tuomioita muun muassa tapon ja surman yrityksistä. .


title: Cannonball MC

text: Huomiota ovat herättäneet myös Cannonball MC:n uudet kerhotilat Seinäjoella. Etelä-Pohjanmaan poliisi kertoo olevansa tietoinen asiasta ja kerhon ja poliisin päässeen yhteisymmärrykseen. Siitä huolimatta poliisi aikoo nostaa jonkin verran toiminnallista valmiuttaan ja tarkastelua.


title: Cannonball MC

text: Vuonna 2016 Cannonball MC toimi Helsingissä, Turussa, Lohjalla, Hämeenlinnassa, Joensuussa, Ulvilassa, Jyväskylässä, Seinäjoella ja Heinolassa. Lahden osasto erosi Cannonball MC:stä vuonna 2001 ja perusti uuden ryhmän, Rogues Galleryn. Cannonballin jättäneet lahtelaiset eivät myöhemminkään ole liittyneet entiseen jengiinsä.


title: Cannonball MC

text: Cannonball on ollut julkisuudessa myös muulloin kuin rikosuutisissa. Toimittaja-tuottaja Arman Alizad pääsi Arman Pohjantähden alla" -"sarjassaan tutustumaan kerhon toimintaan harvinaisen läheltä. Moottoripyöräkerholaisista tehty ohjelma nähtiin televisiossa huhtikuussa 2016. Kerhon jäsenet ja johtajat ovat toisinaan antaneet haastatteluja myös paikallisissa medioissa, joissa he ovat pyrkineet oikomaan Cannonballin huonoa julkikuvaa. Viestinä on ollut, että Cannonball on tavallinen moottoripyöräharrastajien yhteisö, joka ei teetä jäsenillään rikoksia. Cannonball MC:n viestintäpolitiikka on kokonaisuudessaan ollut aktiivisempaa kuin Bandidos MC:llä ja Helvetin Enkeleillä.


title: Cannonball MC

text: Liivijengi yrittää poliisin mukaan kiillottaa mainettaan, kun se jakoi joulukuussa 2016 joulukinkkuja ilmaiseksi. Poliisi pyrkii selvittämään kinkkujen alkuperän ja maksajan.


title: Cannonball MC

text: Heinäkuussa 2017 uutisoitiin Cannonballin riitaantumisesta ja hajoamisesta. Syyskuussa 2017 uutisoitiin, että jengi on koonnut rivinsä uudelleen ja se toimii jälleen samoilla paikkakunnilla kuin ennenkin, ja myös jäsenmäärä on sama kuin ennen hajoamista.


title: Täältä tullaan Venäjä

text: Täältä tullaan Venäjä (PÄLP 17) on Hassisen Koneen esikoisalbumi vuodelta 1980. Levyn myynti ylitti kultarajan. LP:n kappaleista suosituimmaksi muodostui ”Rappiolla”. Albumin nimi on mukaelma Tapio Suomisen elokuvan "Täältä tullaan elämä!" (1979) nimestä.Vuoden 2004 remasteroitu CD


title: Täältä tullaan Venäjä

text: Kappale 'Hassisen kone' on eri versio kuin albumilla. Kolumbia orkesteri on kirjoitettu singlessä muotoon 'Kolumpia orkesteri'.Single on julkaistu alun perin jukebox-käyttöön.


title: Kirsty Coventry

text: Kirsty Coventry (s. 16. syyskuuta 1983 Harare) on zimbabwelainen uimari ja kaksinkertainen olympiavoittaja.


title: Kirsty Coventry

text: Sydneyn olympialaisissa 2000 kilpaillessaan Coventry oli vielä lukiolainen, mutta selvisi silti välieriin ensimmäisenä zimbabwelaisuimarina kautta aikojen. Sen vuoksi hänet valittiin Zimbabwen vuoden naisurheilijaksi.


title: Kirsty Coventry

text: Coventry voitti Ateenan olympialaisissa 2004 kultaa 200 metrin selkäuinnissa, hopeaa 100 metrin selkäuinnissa ja pronssia 200 metrin sekauinnissa. Coventryn kultamitali oli Zimbabwen toinen olympiakultamitali. Ensimmäinen tuli Moskovasta 1980 naisten maahockeystä.


title: Kirsty Coventry

text: Vuonna 2005 Coventry voitti Montréalin pitkän radan MM-kisoissa kultaa 100 ja 200 metrin selkäuinneissa sekä hopeaa 200 ja 400 metrin sekauinneissa. Hän nosti yksin Zimbabwen mitalitilastossa yhdeksännelle sijalle. Vuoden 2007 Melbournen MM-kisoissa hän saavutti hopeaa 200 metrin selkä- ja sekauinneissa.


title: Kirsty Coventry

text: Pekingissä 2008 Coventry voitti kolme hopeaa ja yhden kullan. Hän hävisi Stephanie Ricelle sekä 200 että 400 metrin sekauinnissa. Lisäksi 100 metrin selkäuinnissa Coventry jäi hopealle Natalie Coughlinin vietyä kultaa. Kolmen hopean jälkeen Coventry puolusti 200 metrin selkäuinnin olympiakultaa onnistuneesti. Hän voitti kullan maailmanennätysajalla jättäen entisen ennätysnaisen Margaret Hoelzerin toiseksi.


title: Kirsty Coventry

text: Coventry voitti Rooman MM-kilpailuissa 2009 kultaa 200 metrin selkäuinnissa maailmanennätysajalla 2.04,81. Lisäksi hän sai hopeaa 400 metrin sekauinnissa.


title: Kirsty Coventry

text: Coventry pitää hallussaan 200 metrin sekauinnin maailmanennätystä lyhyeltä radalta sekä 200 metrin selkäuinnin maailmanennätystä pitkältä ja lyhyeltä radalta. Hän asuu ja harjoittelee Auburnin yliopistossa, Alabamassa.


title: Kirsty Coventry

text: Kirsty Coventry valittiin Lontoon vuoden 2012 kisojen aikana KOK:n urheilijajäseneksi seuraavaksi kahdeksaksi vuodeksi..


title: ORC

text:
ORC Club on kansainvälinen kilpapurjehduksessa käytetty tasoitusjärjestelmä, joka ei ole riippuvainen tilastoista kuten LYS vaan pelkästään veneen teknisistä mitoista, joten se on helppo muodostaa veneestä riippumatta esimerkiksi uusille ja harvinaisille yksirunkoisille purjevenemalleille.
Aikahyvitykset lasketaan kansainvälisen avomeripurjehdustoimikunnan 'The Offshore Racing Council (ORC)' nopeusarviointiohjelmalla 'ORC Velocity Prediction Program (VPP)'. Mittakirjan hakemuslomakkeen tiedot veneen omistaja voi selvittää ja mitata itse tai pyytää mittamiehen avukseen. Puuttuvat mittatiedot lasketaan ohjelmallisesti oletusarvoina, jotka ovat joidenkin mittojen osalta hieman.


title: Alan McGee

text: Alan McGee (s. 29. syyskuuta 1960, Glasgow, Skotlanti) on skotlantilainen levy-yhtiömoguli. Entinen rautatietyöläinen McGee perusti Dick Greenin ja Joe Fosterin kanssa Creation Recordsin 1983 ja johti sitä aina vuoteen 1999 saakka. Tunnetuksi McGee tuli onnistuttuaan tekemään sopimuksen Oasis-yhtyeen kanssa, joka "räjäytti pankin". Oasiksen suuren menestyksen myötä myös Creation Records ja McGee tulivat tunnetuiksi ja vaurastuivat.


title: Alan McGee

text: Nykyisin McGee johtaa omaa Poptones-yhtiötään, jonka tunnetuimpia yhtyeitä ovat muun muassa Dirty Pretty Things, The Charlatans ja The Hives.


title: Puolan merivoimat

text: Puolan merivoimat () on yksi Puolan asevoimien kolmesta puolustushaarasta, ja sen tehtävänä on maan merialueen puolustaminen.


title: Puolan merivoimat

text: Merivoimat perustettiin Puolan itsenäistyttyä uudelleen ylipäällikkö Józef Piłsudskin käskyllä 28. marraskuuta 1918. Puolan merivoimat koostuvat nykyisin laivastosta, merivoimien lentoprikaatista sekä rannikkopuolustusjoukoista. Puolan merivoimilla on kaikkiaan 149 alusta, joista viisi on sukellusveneitä, yksi (museo)hävittäjä, kaksi fregattia, kolme korvettia ja viisi ohjusvenettä. Laivaston alusten etuliitteenä on perinteisesti käytetty lyhennettä ORP ().


title: Puolan merivoimat

text: Maan merivoimat on suunniteltu toimimaan sodan aikana nimenomaan Itämerellä, minkä lisäksi ne vastaavat pelastuspalvelusta ja merentutkimuksesta. Puolan merivoimat osallistuvat Irakin sotaan tarjoamalla logistista tukea.


title: Puolan merivoimat

text: Merivoimat muodostuu kahdesta erillisestä laivueesta ja merivoimien lentoprikaatista. Laivueet ovat Gdańskiin sijoitettu 3. laivue ja Świnoujścieen sijoitettu 8. Rannikkopuolustuslaivue, ja lisäksi on 1. merivoimien lentoprikaati, joka myös on sijoitettu Gdańskiin.


title: Puolan merivoimat

text: Merivoimien tärkeimpänä tehtävänä on maan aluevesien, rannikkoalueen ja maan etujen puolustaminen. Muina tehtävinä on Naton operaatioihin osallistuminen esimerkiksi Lähi-idässä sekä etsintä- ja pelastuspalvelu Itämerellä.


title: Puolan merivoimat

text: Arkeologisten tutkimusten perusteella Puolan rannikko oli slaavilaisten heimojen asuttama jo varhain. Heimot kalastivat, kävivät rannikkokauppaa ja harjoittivat merirosvousta.


title: Puolan merivoimat

text:
Puolan laivaston ensimmäisenä varsinaisena saavutuksena pidetään kolmetoistavuotisen sodan (1454–1466) aikaista tapausta, jossa vuonna 1456 kolmetoista Gdańskin kaupungin varustamaa alusta ryösti Königsbergiin matkalla olleen alankomaalaisen saattueen, joka kuljetti saksalaisen ritarikunnan tavaroita. Vuonna 1457 Gdańskin kaupungin varustamat kaljuunat tuhosivat Tanskan ja Kuurinmaan muodostaman laivaston Bornholmin edustalla. Menestyksensä jälkeen gdańskilaiset joukot hävittivät aluksia Lyypekissä, Rostockissa ja Stralsundissa. Vuonna 1463 Puolan hallitsija kokosi laivaston torjuakseen saksalaisen ritarikunnan ja Tanskan laivaston maihinnousun. Seuranneessa Veikselinhaffin taistelussa neljästäkymmenestäneljästä hyökänneestä aluksesta selvisi ainoastaan yksi, joka kuljetti saksalaisen ritarikunnan suurmestaria. Voitto takasi maalle esteettömän pääsyn Itämerelle. Toisessa Thornin rauhassa 1466 Puolalle luovutettiin Gdańskin kaupunki, mikä mahdollisti merikelpoisen laivaston ylläpidon. Lisäksi se sai Toruńin, Elblągin, Olsztynin ja Malborkin. Voitettuaan Venäjän keisarikunnan laivaston 1561 maa sai hallintaansa toisen tärkeän sataman Riiasta.
Olivan taistelussa 1627 saavutettu voitto Ruotsin laivastosta varmisti maan alusten pääsyn Atlantille ja mahdollisti kaupankäynnin kaikkialla Euroopassa. Kuningas Sigismund II perusti 1625 kuninkaallisen laivaston esikunnan () eli amiraliteetin, jolle Sejmin 1637 luovuttama määräraha mahdollisti laivaston luomisen. Laivaston saama taloudellinen tuki jäi vähäiseksi, ja se kuihtui vuoteen 1650 mennessä.


title: Puolan merivoimat

text: Kuurinmaan herttuakunnalla oli kuitenkin samanaikaisesti voimakas laivasto, joka perusti siirtokunnat muun muassa Tobagoon Länsi-Intian saaristoon (Uusi Kuurinmaa) ja Gambianjoen suistoon. Puola-Liettua ei kuitenkaan valtiona perustanut olemassaolonsa aikana merkityksellistä laivastoa.


title: Puolan merivoimat

text: Puolan tasavallan merivoimat perustettiin 28. marraskuuta 1918, vain seitsemäntoista päivää itsenäisyysjulistuksen jälkeen. Perustettaessa niille asetettiin kaksi tehtävää, jotka olivat Pommeriin kohdistuvien vaatimusten tukeminen sekä maan vesireittien suojaaminen. Tehtävien täyttämiseksi laivaston käyttöön asetettiin aluksia, jotka oli kerätty siviileiltä ja aseistettu. Samalla aloitettiin varsinaisten sotalaivojen suunnittelu. Laivaston ensimmäisenä komentajana oli Bogumił Nowotny.


title: Puolan merivoimat

text: Versailles’n rauhan perusteella Puolan merivoimille siirrettiin joulukuussa 1919 kuusi Saksan keisarillisen laivaston torpedovenettä, mikä oli Puolan edustajien mielestä aivan liian vähän. Puolan edustajien mukaan heille olisi pitänyt luovuttaa kaksi risteilijää, kaksi hävittäjää sekä sukellusveneen torjunta-aluksia, moottoriveneitä ja tukilaivoja. Alukset siirrettiin Puolalle joulukuussa 1919.


title: Puolan merivoimat

text: Puola määritteli alueelleen 42 merimailin rajan 10. helmikuuta 1920. Samalla Gdańskista tehtiin vapaakaupunki. Merivoimien tukikohdat sijaitsivat Puckissa ja Helissä. Gdańskin varustelu sotasatamaksi aloitettiin 1922.


title: Puolan merivoimat

text: Maa aloitti laivastonsa nykyaikaistamisen 1920- ja 1930-luvuilla merivoimien esikuntapäällikön, vara-amiraali Jerzy Świrskin ja laivaston komentajan kontra-amiraali Józef Unrugin johdolla. Maan ensimmäiset uutena hankitut sota-alukset olivat tammikuussa 1920 Danziger Werftiltä tilatut neljä Warszawa-luokan jokimonitoria, jotka valmistuivat vuoden loppuun mennessä. Alukset sijoitettiin Veikselille. Veikselille ja toinen Pinajoelle asetettu laivasto-osasto olivat ainoat merkitykselliset laivastoyksiköt sodassa Neuvosto-Venäjää vastaan 1919–1921.


title: Puolan merivoimat

text: Puolan ja Neuvostoliiton välisissä rauhanneuvotteluissa Riiassa 1921 Puola vaati kahta Gangut-luokan taistelulaivaa, kymmentä suurta hävittäjää, viittä sukellusvenettä, kymmentä miinanraivaajaa sekä 21 tuki- ja kuljetusalusta. Näiden lisäksi Neuvostoliiton olisi tullut vielä luovuttaa kaksi keskeneräistä Svetlana-luokan risteilijää sekä muuta kalustoa. Vaikka vaatimuksia lievennettiin myöhemmin, neuvottelujen tuloksena 18. maaliskuuta 1921 solmittu Riian rauhansopimus ei edellyttänyt sotalaivojen luovuttamista Puolalle.


title: Puolan merivoimat

text: Merivoimat tilasi 1923 Krakovasta vielä kaksi jokimonitoria, jotka olivat viimeinen varsinainen jokilaivueisiin tehty hankinta. Vuonna 1924 laadittu kunnianhimoinen hankintasuunnitelma käsitti kaksi risteilijää, kuusi hävittäjää, 12 torpedovenettä ja 12 sukellusvenettä, ja suunnitelma oli tarkoitus toteuttaa kahdentoista vuoden aikana. Hankintasuunnitelman perusteella anottiin varoja yhdeksän sukellusveneen, kelluvan telakan sekä vanhan Ranskan laivaston risteilijän "Desaix’n" tilaamiseksi, mutta maan taloudellisen tilanteen heikkenemisen vuoksi voitiin tilata ainoastaan kolme sukellusvenettä. Yllättäen kuitenkin annettiin lisävaltuutus kahden hävittäjän tilaamiseksi Ranskasta.


title: Puolan merivoimat

text: 1930-luvun lama esti kaikki hankinnat. Mahdollisuus uusiin tilauksiin tuli talouden toipuessa 1933, jolloin puolalaisilta telakoilta tilattiin neljä miinanraivaajaa. Suuremmat alukset oli kuitenkin tilattava ulkomailta, ja 1934 tilattiin miinalaiva Ranskasta ja kaksi hävittäjää J. Samuel White and Companyltä Britanniasta.


title: Puolan merivoimat

text: Pommerin hallinnasta nousseen keskustelun seurauksena kansanliike keräsi varat sukellusveneen hankkimiseksi 1935, ja tilaus tehtiin Alankomaista. Samalla valtio rahoitti toisen sukellusveneen. Hieman ennen toisen maailmansodan puhkeamista esitettiin 17 moottoritorpedoveneen hankintaa.


title: Puolan merivoimat

text: Saksan sotilaallisen mahdin nousu aloitti Puolan varustautumisen. Laivasto teki 1936 suunnitelman, jonka mukaan seuraavien kuuden vuoden aikana tuli hankkia kahdeksan hävittäjää, 12 sukellusvenettä, miinalaiva, 12 miinanraivaajaa ja 10 moottoritorpedovenettä. Ohjelmaa kuitenkin supistettiin esiteltäessä voimakkaasti, ja lopulta se sisälsi ainoastaan kaksi hävittäjää, kaksi sukellusvenettä, kaksi miinanraivaajaa ja kaksi moottoritorpedovenettä, jotka tilattiin ennen sodan puhkeamista. Lisäksi suunniteltiin kahden miinanraivaajan ja viiden moottoritorpedoveneen hankintaa sekä Wicher-luokan alusten nykyaikaistamista.


title: Puolan merivoimat

text: Torpedoveneet:


title: Puolan merivoimat

text: Tykkiveneet:


title: Puolan merivoimat

text: Hävittäjät:


title: Puolan merivoimat

text: Sukellusveneet:


title: Puolan merivoimat

text: Muut:


title: Puolan merivoimat

text: Saksan hyökättyä Puolaan Puolan merivoimat oli valmistautumaton ja sen kehitysohjelmat kesken. Paras kalusto siirrettiin Peking-suunnitelman mukaisesti Britteinsaarille, jossa ne liittyivät liittoutuneiden laivastoihin. Hävittäjät "ORP Burza", "ORP Blyskawica" ja "ORP Grom" lähtivät 30. elokuuta merelle kohti Skotlantia ja Leithin laivastotukikohtaa. Hävittäjien lisäksi Britteinsaarille matkasivat sotatoimien alettua sukellusveneet "ORP Orzel" ja "ORP Wilk", ja loput kolme internoitiin Ruotsiin Sukellusveneet osallistuivat ennen lähtöään operaatio Worekiin, jossa niiden tehtävä oli estää rannikkolinnakkeiden ampuminen mereltä.


title: Puolan merivoimat

text: Puolaan jääneet alukset osallistuivat maansa puolustamiseen muun muassa miinoittamalla rannikkoa. Pääosa aluksista tuhoutui ilmahyökkäyksissä tai miehistö upotti ne. Saksalaiset nostivat osan aluksista ja liittivät ne laivastoonsa.


title: Puolan merivoimat

text: Sodan aikana marraskuussa 1939 Puolan pakolaishallituksen laivastolle luovutettiin Pariisissa allekirjoitetun yhteistyösopimuksen mukaisesti runsaasti aluksia. Muun muassa Belgian ja Ranskan antauduttua Brittensaarille jäi runsaasti aluksia, joiden miehistöt palasivat perheidensä luokse mannermaalle, esimerkiksi hävittäjä "Ouragan", partioalukset "Medoc" ja "Pomerol" ja sukellusveneidentorjunta-alukset "Ch-11" ja "Ch-15". Näin saaduista aluksista kuitenkin osa palautettiin Vapaan Ranskan laivastolle. Britannian kuninkaallinen laivasto luovutti muun muassa kaksi risteilijää, seitsemän hävittäjää, kolme sukellusvenettä ja muutamia pienempiä aluksia. Laivaston alukset osallistuivat liittoutuneiden mukana sotatoimiin Norjassa ja Dunkerquen evakuointiin, Saksan laivaston taistelulaivan "Bismarckin" upottamiseen, saattueiden suojaamiseen Atlantilla, Jäämerellä ja Välimerellä (operaatio Halberd, Harpoon) sekä Pohjois-Afrikan, Sisilian, Calabrian, Salernon, Anzion, Etelä-Ranskan ja Normandian maihinnousuihin.


title: Puolan merivoimat

text: Sodan aikana sen aluksista tuhoutui risteilijä, neljä hävittäjää, miinalaiva, torpedovene, kaksi sukellusvenettä ja pienempiä aluksia, kaikkiaan 26 alusta, joista pääosa jo Puolan taisteluiden aikana syyskuussa 1939.


title: Puolan merivoimat

text: Puolan merivoimat luotiin uudelleen 1945–1948, jolloin sen kalustoon kuuluivat aluksi sodasta selvinneet alukset sekä länsiliittoutuneiden lahjoittamat alukset ("ORP Blyskawica", kolme sukellusvenettä, neljä miinanraivaajaa, kaksi partioalusta ja koululaiva sekä kolme BYMS raivaajaa). Lisäksi sotakorvauksena luovutettavien Saksan laivaston alusten korvaajina saadut Neuvostoliiton luovuttamat yhdeksän miinanraivaajaa, kaksitoista sukellusveneentorjunta-alusta (saattaja) ja kaksi moottoritorpedovenettä. Aluskanta ei ollut kuitenkaan riittävä 500 kilometrin rantaviivan suojaamiseen, ja vuoden 1947 laivastosuunnitelma sisälsikin suuren laivanrakennusohjelman 42 000 tonnin laivaston luomiseksi. Suunnitelmassa oli kahdeksantoista sukellusvenettä, 24 moottoritorpedovenettä, yhdeksän saattajaa, 44 partioalusta ja 66 miinanraivaajaa, jotka oli tarkoitus valmistaa seuraavien 20 vuoden kuluessa.


title: Puolan merivoimat

text: Suunnitelma oli kuitenkin sodan runteleman maan taloudelle liian kunnianhimoinen, ja sitä supistettiin siten, että vuosina 1950–1955 valmistettaisiin viisi moottoritorpedovenettä, viisi partioalusta, viisi miinanraivaajaa ja viisi miinanraivauksen apuvenettä. Maassa olleet neuvostoliittolaiset upseerit hylkäsivät suunnitelman 1950 liittäessään Puolan merivoimat Itämeren laivastonsa operaatiosuunnitelmiin. Seuraavana vuonna julkistettiin puolustusselonteko, jonka pohjalta Puolan puolustuskykyä kehitettäisiin. Selonteossa merivoimien tehtäväksi määritettiin Gdynian laivastotukikohdan suojaaminen, ja tähän tarpeeseen laivaston uudistaminen pohjautuisi. Maalle luotiin kokeiluluonteisesti maihinnousulaivasto käytettyinä hankituista saksalaisista ja yhdysvaltalaisista maihinnousualuksista. Lisäksi nykyaikaistettiin hävittäjä "ORP Burza".


title: Puolan merivoimat

text: Vanhentuneiden alusten korvaamista käsiteltiin seuraavan kerran puolustushallinnon viisivuotissuunnitelmassa 1955–1960, jossa esitettiin viiden hävittäjän, yhdeksän fregatin, kahdentoista sukellusveneen ja 96 moottoritorpedoveneen hankintaa Neuvostoliitosta ja lisäksi 60 miinanraivaajan ja kahdeksan sukellusveneentorjunta-aluksen tilaamista kotimaasta. Maan heikko talous kuitenkin esti suunnitelman toteuttamisen. Ensimmäisenä merkkinä talouden heikkenemistä oli vuoden 1952 nälänhätä, mutta ainoastaan Stalinin kuolema, Geneven huippukokous 1955 ja Poznańin kansannousu 1956 estivät maan neuvostososialistisen hallinnon ja varustautumisen jatkumisen. Muutos aiheutti myös neuvostoliittolaisten upseerien poistamisen hallinnon määräävistä asemista ja perinteisten puolalaisten asepukujen palauttamisen käyttöön.


title: Puolan merivoimat

text: Vaikka laivaston varustamisohjelma keskeytettiin, Neuvostoliitto oli jo luovuttanut kaksi Skoryy-luokan hävittäjää, kuusi MV-luokan sukellusvenettä ja 27 partioalusta. Lisäksi oli puolalaisilta telakoilta valmistunut kaksitoista T43-tyypin ja seitsemän TR40-tyypin miinanraivaajaa, jotka oli tehty Neuvostoliitosta saatujen piirustusten mukaan.


title: Puolan merivoimat

text: Neuvostoliiton kommunistisen puolueen pääsihteerin Nikita Hruštšovin johtama hallinto pakotti Puolan vastaanottamaan uuden varustautumissuunnitelman, joka hyväksyttiin maaliskuussa 1961. Suunnitelman mukaan seuraavan seitsemän vuoden kuluessa merivoimien vahvuudeksi muodostuisi kolmen aluksen hävittäjälaivue, kuuden aluksen ohjusvenelaivue, seitsemän veneen sukellusveneosasto, 19 veneen moottoritorpedoveneosasto, kahdeksan aluksen sukellusveneentorjuntaosasto, 24 aluksen miinanraivaajaosasto, seitsemän veneen jokimiinanraivaajalaivue ja 28 aluksen maihinnousulaivasto. Niistä miinanraivaajat, sukellusveneentorjunta-alukset, moottoritorpedoveneet, maihinnousualukset sekä apualukset valmistaisi puolalainen meriteollisuus. Suunnitelma saatiin toteutetuksi 1960-luvun lopulla lukumäärällisesti, mutta suuret viiveet ja jatkuva budjettivaje aiheuttivat alusten vanhenemisen (ei korvattu uusilla) ja toisaalta laadullisen leikkauksen (esimerkiksi aseistus ja elektroniikka).


title: Puolan merivoimat

text: Valtion puolustushankinnat yhdistettynä maan heikkoon talouteen aiheuttivat Puolassa mellakoita joulukuussa 1970. Ikääntyvien alusten korvaamisen viiveet aiheuttivat lisääntyvää huolta Puolan puolustusministeriössä, jonka piti keskittyä maavoimien ja ilmavoimien kykyyn täyttää Varsovan liiton vaatimukset. Maa menetti 1980-luvulle tultaessa kakkosasemansa Varsovan liitossa Itä-Saksalle.


title: Puolan merivoimat

text: Maa aloitti 1980 laivastonsa nykyaikaistamisen suunnittelun. Suunnitelman mukaan pinta-alukset rakennettaisiin Puolassa ja asejärjestelmät hankittaisiin Neuvostoliitosta. Kesän lakot kuitenkin johtivat kommunistipuolueen vallasta luopumiseen. Levottomuudet heikensivät entisestään heikkoa taloutta, mikä hidasti merkittävästi laivaston nykyaikaistamista. Ensimmäisinä valmistuivat paikallisten telakoiden valmistamat Notec-luokan miinanraivaajat, mutta ohjelman runkona olleista seitsemästä Kaszub-luokan korvetista valmistui ainoastaan nimikkoalus "ORP Kaszub", ja sekin saatiin palvelukseen vasta 1990-luvun alussa.


title: Puolan merivoimat

text: "ORP Warszawan" poistuessa 1986 palveluksesta Puolan merivoimat eivät voineet lähettää Varsovan liiton sotaharjoituksiin saattajakokoista alusta Itämeren laivaston yhteisölaivueeseen ennen kuin sille tammikuussa 1988 luovutettiin Neuvostoliitosta Kashin-luokan ohjushävittäjä. Samana vuonna aloitettiin Itä-Saksan kanssa ohjusveneiden valmistus, ja maihinnousulaivaston nykyaikaistamista suunniteltiin. Näistä valmistui lopulta viisi Lublin-luokan maihinnousualusta, kun Neuvostoliitto ei luovuttanut asejärjestelmiä ohjusveneisiin.


title: Puolan merivoimat

text: Maan taloutta kuormitti lisäksi alusten hankinta Neuvostoliitosta, kun sieltä ostettiin neljä Tarantul-luokan korvettia korvaamaan Osa-luokan aluksia. Muita merkittäviä 1980-luvun hankintoja olivat Kilo-luokan sukellusveneen hankinta 1986 ja sen jälkeen pienempien ja kahden halvemman Foxtrot-luokan aluksen hankinta 1987–1988. Heikko talous kuitenkin aiheutti jälleen maassa levottomuuksia kesällä 1988, ja kommunistinen puolue suostui neuvottelujen ja kesäkuun 1989 vaalien jälkeen luopumaan vallasta. Puola oli ensimmäinen Naton yhteistyökumppani () ja lopulta halukkain liittymään Natoon, mikä mahdollistuisi Neuvostoliiton hajoamisen myötä.


title: Puolan merivoimat

text: Puolan merivoimat alkoi osallistua Naton harjoituksiin 1993. Maan liittyminen Natoon 1999 muutti merivoimien rakennetta. Sen tehtävät olivat aiemmin olleet rannikonpuolustuksessa ja ajatusmallin painopiste Itämerellä, mutta nyt painopiste siirtyi kansainväliseen toimintaan. Uusien vaatimustensa mukaisesti maa kehittää sukellusveneasettaan ja hankkii suurempia pinta-aluksia, kuten Norjasta Kobben-luokan sukellusveneet ja Yhdysvalloista kaksi Oliver Hazard Perry -luokan fregattia.


title: Puolan merivoimat

text: Puola on osallistunut useisiin kansainvälisiin harjoituksiin ja operaatioihin. Gdynian laivastotukikohta valittiin 1999 Itämerelle sijoitettujen Naton sukellusveneiden tukikohdaksi.


title: Puolan merivoimat

text: Meneillään on laivaston nykyaikaistaminen täysin Nato-yhteensopivaksi ja uusien vaatimusten mukaiseksi vuoteen 2018 mennessä. Suunnitelmaa hidastaa tarkoitukseen varattujen varojen vähyys. Puola on kuitenkin hankkinut Ruotsista RBS15 Mk3 -ohjuksia ja Norjasta Naval Strike -ohjuksia sijoitettavaksi aluksille ja rannikkopuolustukselle. Lisäksi laivastolle on tarkoitus hankkia vuoteen 2013 mennessä seitsemän sukellusveneentorjuntaan ja pelastuspalveluun soveltuvaa helikopteria.


title: Puolan merivoimat

text: Laivasto tilasi 2011 uuden Scorpene-luokan sukellusveneen, jonka pitäisi olla palveluksessa 2017. Seitsemän Gawron-luokan korvetin tilaus on supistettu kahteen. Säästyneillä varoilla on tarkoitus hankkia kolme Kormoran 2 -luokan miinantorjunta-alusta.


title: Puolan merivoimat

text:
Pinta-alukset
Sukellusveneet
Apualukset


title: Puolan merivoimat

text:
Helikopterit
Lentokoneet


title: People (Technicolourin albumi)

text: People on Technicolourin kolmas studioalbumi, joka julkaistiin 18. lokakuuta 2006. Se nousi Suomen virallisen listan sijalle 31.


title: Terveysliikunta

text: Terveysliikunta tarkoittaa kaikkea sellaista fyysistä aktiivisuutta, jolla on myönteisiä vaikutuksia terveyteen ja terveyskuntoon. Terveysliikuntaa on liikunta ja liikkuminen, joka tuottaa terveyshyötyjä mutta ei lisää kovasta liikunnasta terveydelle mahdollisesti koituvia riskejä. Terveysliikunnan tunnuspiirteitä ovat säännöllisyys, kohtuullinen kuormitus ja jatkuvuus. Näiden avulla voidaan ylläpitää ja kohentaa kaikenikäisen väestön toiminta- ja työkykyä sekä ehkäistä pitkäaikaissairauksia. (UKK-instituutti; Niemi 2009, 8.)


title: Terveysliikunta

text:
Terveysliikunta voi toteutua monin eri hyöty- ja harrasteliikunnan tavoin:
(Suni, Taulaniemi 2012, 16)


title: Terveysliikunta

text: Terveysliikunta toteutuu monenlaisissa rakennetuissa ja luonnollisissa ympäristöissä kuten kevyen liikenteen väylät, puistot, metsät, liikuntatilat tai koulu- ja työympäristöt. Helposti saavutettavien liikuntapaikkojen kehittäminen on osa terveysliikunnan edistämistä. (Diana 2012.)


title: Terveysliikunta

text: Suomalainen terveysliikunnan suositus 18–64-vuotialle perustuu USA:n terveysministeriön vuonna 2008 päivittämiin liikuntasuosituksiin, jotka on laadittu tutkimuskirjallisuuden pohjalta . UKK-instituutti on kiteyttänyt terveysliikunnan suosituksen Liikuntapiirakan muotoon.


title: Terveysliikunta

text: Liikuntapiirakka


title: Terveysliikunta

text:
Liikuntapiirakka kertoo terveyden edistämiseksi tarvittavan viikoittaisen liikuntamäärän ja antaa esimerkkejä liikuntamuodoista. Sen ensimmäinen versio ilmestyi vuonna 2004. Liikuntapiirakka päivitettiin vastaamaan uusittua suositusta vuonna 2009. Eri ryhmille suunnatuissa liikuntapiirakoissa otetaan huomioon ikä ja mahdolliset liikkumisen rajoitukset:
Terveyskunto


title: Terveysliikunta

text: Terveysliikuntaan liittyvä käsite on terveyskunto. Terveyskunto koostuu kestävyyskunnosta, sujuvasta liikkumisesta, kehon koordinaatiosta ja tasapainosta, lihasvoimasta, vahvasta luustosta, nivelten liikkuvuudesta ja painonhallinnasta. Terveysliikunta on osa jokaisen aktiivista omaehtoista terveydenhoitoa. Terveysliikunnalla on fyysisiä, sosiaalisia ja psyykkisiä vaikutuksia.(Niemi 2009, 8 ja 12.)


title: Terveysliikunta

text: Terveyskuntoon kuuluvat sellaiset fyysistä kuntoa määrittävät kehon rakenteet ja toiminnot, joilla on yhteyksiä terveyteen ja joihin fyysinen aktiivisuus vaikuttaa positiivisesti ja sen puute negatiivisesti. Terveyskunnon osa-alueita ovat: kehon koostumus, liikehallintakyky, tuki- ja liikuntaelimistön kunto, hengitys- ja verenkiertoelimistön kunto ja aineenvaihdunta (Bouchard & Shephard 1994).


title: Terveysliikunta

text: Terveyskunnon testaus


title: Terveysliikunta

text: Terveyskuntoa voidaan arvioida terveyskuntotesteillä. Niiden avulla kartoitetaan ja seurataan terveyden ja toimintakyvyn kannalta tärkeitä kunnon osa-alueita. Terveyskuntotesteillä arvioidaan yksilön terveydentilaa ja fyysistä toimintakykyä sekä liikunnan tarvetta. Toistamalla testi voidaan seurata myös liikuntaharjoittelun vaikutuksia.


title: Terveysliikunta

text: Fyysistä toimintakykyä voidaan arvioida kyselyillä, haastattelemalla tai mittaamalla. Objektiivisten suorituskykymittausten tulokset ovat usein luotettavampia kuin itsearvioinnilla saatavat tulokset.


title: Terveysliikunta

text: Terveyskuntotesteillä mitataan terveyskunnon osa-alueita, joita ovat kehon koostumus, motorinen kunto, tuki- ja liikuntaelimistön kunto sekä aerobinen kunto. Keski-ikäisille ja ikääntyville suunnatuissa UKK-terveyskuntotesteissä arvioidaan terveyskunnon osa-alueita muun muassa seuraavin mittausmenetelmin:Aikuisten terveyskunnon testaamista varten on suunniteltu myös ALPHA-FIT-terveyskuntotestikokonaisuus, joka on käytössä ympäri Eurooppaa. Lisäksi UKK-liikehallintakykytesteillä on mahdollista mitata liikehallintakykyä. Tule-KUNTOMITTA-testikokonaisuuden avulla taas voidaan arvioida yksilön tuki- ja liikuntaelinsairauksien vaaraa.


title: Terveysliikunta

text:
Terveyskuntoa testaamalla voidaan edistää väestön terveyttä ja liikkumista. Liikuntaneuvonnassa kuntotestejä voidaan käyttää esimerkiksi silloin, kun asiakas ei tunnista liikkumisen lisäämisen tarvetta tai kun halutaan kannustaa asiakasta jatkamaan liikkumista.
Bouchard C., Sheppard R. J. Physical activity, fitness, and health: the model and key concepts: In: Bouchard C., Sheppard R. J., Stephens T., eds. "Physical activity, fitness, and health". Champaign, IL: Human Kinetics Books, 1994: 77—78


title: Terveysliikunta

text: Diana A. Physical activity: definitions, issues and knowledge gaps. In: Meyer, A. L., Gullotta T. P., eds. "Physical activity across the lifespan. Prevention and treatment for health and well-being". NY, Heidelberg, Dordrecht, London: Springer, 2012. 978-1-4614-3606-5 (Online)


title: Terveysliikunta

text: Niemi, Aleksi. 2009. "Terveysliikunta – helppoa, hauskaa, tehokasta" (2. laitos). Saarijärvi: Serus Oy, Personal Book Publishing.


title: Terveysliikunta

text: Suni Jaana, Taulaniemi Annika (toim.). "Terveyskunnon testaus : menetelmä terveysliikunnan edistämiseen". Helsinki: SanomaPro 2012.


title: Pola Negri

text: Pola Negri, (oik. "Barbara Apolonia Chałupiec"; 3. tammikuuta 1897 Janowa, Puola – 1. elokuuta 1987 San Antonio, Texas, Yhdysvallat) oli puolalaissyntyinen näyttelijä ja mykkäelokuvan tunnetuimpia tähtiä.


title: Pola Negri

text: Negri opiskeli tanssi- ja teatterikoulussa Varsovassa. Opiskelujen jälkeen hänestä tuli suuri mykkäelokuvien tähti Saksassa. Sieltä hän lähti Hollywoodiin ja teki ensimmäisen elokuvansa Yhdysvalloissa 1923. Hänestä tulikin 1920-luvulla yksi Hollywoodin suurimmista tähdistä. Hänen näkyvyytensä oli suuri myös Euroopassa: esimerkiksi Ayn Rand teki esikoisteoksensa hänestä.


title: Pola Negri

text: Negri kihlautui vuonna 1923 Charles Chaplinin kanssa. Yhdeksän kuukautta kestänyt myrskyisä suhde oli hyvin julkinen, ja suhdetta on pidetty osaksi julkisuustemppuna, jolla Chaplin hankki huomiota uudelle elokuvalleen "Nainen Pariisissa" ja Negri alkavalle Hollywood-uralleen. Negrilla oli myös romanssi ajan suuren miestähden, näyttelijä Rudolph Valentinon kanssa. Valentinon kuoltua 1926 Negri herätti kohua hysteerisellä käytöksellään hautajaisissa.


title: Pola Negri

text: Negrin suosio laski Hollywoodin siirtyessä äänielokuviin, ja hän palasi Saksaan, jossa teki näyttävän paluun alalle. Hänellä huhuttiin olleen rakkaussuhde Adolf Hitlerin kanssa. Vuonna 1938 hänen oli kuitenkin lähdettävä Saksasta joidenkin natsien epäillessä hänen olevan osaksi juutalainen. Hän muutti Ranskaan.


title: Pola Negri

text: Toisen maailmansodan sytyttyä Pola Negri palasi vuonna 1941 Yhdysvaltoihin. Hän näytteli siellä vuonna 1943 valmistuneessa elokuvassa, jonka jälkeen hän jäi pitkäksi aikaa pois elokuvista. Hän palasi elokuviin vuonna 1964, jolloin ilmestyi hänen viimeiseksi jäänyt elokuvansa. Vuonna 1951 hänestä tuli Yhdysvaltain kansalainen. Vuonna 1970 ilmestyivät hänen muistelmansa, "Memoirs of a Star".


title: Pola Negri

text: Negri kuoli vuonna 1987 keuhkokuumeeseen. Hän oli kuitenkin jo ennen sitä kärsinyt aivokasvaimesta.


title: Schwan-Stabilo

text: Schwan-Stabilo Schwanhäußer GmbH & Co. KG on saksalainen kirjoitusväline- ja kosmetiikka-alan perheyritys, joka valmistaa muun muassa korostuskyniä, muita huopakyniä, kuulakärkikyniä ja kosmetiikkakyniä. Yhtiöllä on 2 600 työntekijää.


title: Schwan-Stabilo

text: Georg Conrad Grossberger ja Hermann Christian Kurz perustivat lyijykyniä valmistavan tehtaan "Grossberger & Kurz Bleistiftfabrik" vuonna 1855 Nürnbergissä, Baijerin kuningaskunnassa. Gustav Adam Schwanhäusser hankki pahasti velkaantuneen yhtiön omistukseensa vuonna 1865. Tehdas alkoi käyttää tuotemerkkiä "Schwan" () vuonna 1875. Myöhemmin yhtiö nimettiin "Schwan Bleistiftfabrikiksi". Yhtiön nimeksi muutettiin 1976 "Schwan-Stabilo". Vuonna 2006 yhtiö työllisti 3 000 henkeä ja teki 260 miljoonan euron liikevoiton.


title: Schwan-Stabilo

text: Vuonna 1927 yhtiö laajensi tuotevalikoimaansa kosmetiikkakyniin ja tämä liiketoiminta-alue on kasvanut huomattavaksi toiminnaksi 1970-luvulta lähtien. Kosmetiikkakynät valmistetaan Heroldsbergissä Saksassa sekä Tšekissä, tosin ilman Stabilo-brändiä.


title: Schwan-Stabilo

text: Schwan-Stabilo kyniä valmistetaan kolmessa tuotantolaitoksessa. Vanhin sijaitsee Weißenburgissa Saksassa, vuonna 1967 aloittanut "Swan Malaysia Sdn Bhd" Johor Bahrussa Malesiassa sekä vuodesta 1991 lähtien toiminut puukyniä valmistava laitos Český Krumlovissa Tšekissä.


title: Sotilastorppa

text: Sotilastorppa oli Ruotsin suurvalta-aikana ruotuarmeijan sotilaille palvelusajaksi myönnetty torppa. Ruotu muodostui 1–4 talosta, ja se oli velvoitettu ylläpitämään armeijalle sotilasta varusteineen ja sotilaalle sotilastorppaa viljelysmaineen hänen perheensä turvaksi ja asumukseksi.


title: Sotilastorppa

text: Ruotujärjestelmän pani alulle Kaarle XI 1600-luvun loppupuolella. Tarkoitus oli luoda yhtenäinen järjestelmä koko valtakuntaan, mutta kukin maakunta sai päättää itsenäisesti siirtymisestä ruotujärjestelmään. Suomessa Viipurin, Savonlinnan, Turun ja Porin, Hämeen ja Uudenmaan läänit liittyivät 1696 mennessä, Pohjanmaa vasta 1733.


title: Sotilastorppa

text: Järjestelmää ryhdyttiin valmistelemaan Suomessa 1680-luvulla. Torpat numeroitiin vuodesta 1696 lähtien ruotusotilaiden komppanianumeroin, jolloin torpalla oli sama numero kuin sotamiehellä. Torppien nimeäminen tapahtui sotilaille annetun lisänimen, sotilasnimen perusteella. Jokaisella sotilaalla oli ruotsinkielinen lisänimi, joka saattoi myös periytyä komppaniassa kaatuneelta sotilaalta. Komentokieleksi oli vuonna 1689 määrätty ruotsi siltä varalta, että suomenkielisiä ja ruotsinkielisiä yksiköitä jouduttaisiin komentamaan yhtä aikaa.


title: Sotilastorppa

text: Palvelusaikansa jälkeen sotamies perheineen muutti pois torpasta, samaten jos sotilas kuoli. Tilalle tuli uusi ruodun palkkaama mies perheineen. Torpan nimi pysyi, ja uusi ruotusotamies otti usein käyttöön edeltäjänsä nimen. Torpan asujaimistossa perättäiset saman nimiset perheet eivät välttämättä olleet mitään sukua keskenään.


title: Martin Lopez

text: Martin Lopez (s. 20. toukokuuta 1978 Ruotsi) on ruotsalais-uruguaylainen rumpali, joka tunnetaan parhaiten ruotsalaisesta metalliyhtye Opethista, jonka rumpalina hän oli vuodet 1998–2006. Hän käyttää Premierin rumpuja sekä rumpukapuloita ja Sabianin lautasia.


title: Martin Lopez

text: Lopez syntyi Ruotsissa, mutta on elämänsä aikana asunut myös paljon Uruguayssa. Ruotsiin jääminen varmistui lopulta sillä, että Lopez pystyi pääsemään metalliyhtyeen rumpaliksi juuri siellä. Hän liittyi Opethiin rumpaliksi vuonna 1998 korvatakseen siinä edeltäjänsä Anders Nordinin. Ennen Opethia Lopez soitti ruotsalaisen melodisen death metal -yhtye Amon Amarthin albumilla "Once Sent from the Golden Hall".


title: Martin Lopez

text: Ensimmäinen Opethin albumi, jossa Lopez soitti, oli vuoden 1998 "My Arms, Your Hearse". Hän ehti soittaa yhteensä kuudella yhtyeen albumilla, joista viimeinen, "Ghost Reveries", on vuodelta 2005. Lopezin rumpusoitossa kuuluu selvät latino- sekä jazz-vaikutteet. Hänen rumpalin kykynsä erottuu musiikissa hyvin, kun hän vaihtelee kappaleissa rumpukomppejaan pehmeistä ja usein myös erilaisilla lyömäsoittimilla varustetuista kompeista raakoihin tuplabassorummuilla varustettuihin erilaisiin death metal -komppeihin. Lopezin soitto ehti vaikuttaa Opethin soundiin vuosien varrella valtavasti ja fanien keskuudessa on epäilty, pystyykö yhtyeen nykyinen rumpali Martin Axenrot olemaan yhtä tiiviinä osana yhtyettä kuten Martin Lopez aikanaan oli.


title: Martin Lopez

text: Lopez joutui jättämään Opethin toukokuussa 2006 kärsimiensä paniikkihäiriöiden sekä veritauti bakteremian takia. Bakteremia diagnosoitiin hänellä vasta Lamentation-kiertueella, aivan viimeisinä vuosinaan Opethissa. Lopezin eroamista oli osattu odottaa jo "Ghost Reveriesin" julkaisun aikoihin.


title: Martin Lopez

text: Vuoden 2008 lopussa Opethin nykyinen basisti Martin Mendez kertoi haastattelussa, että Lopez on saanut lapsen. Asiasta ei kuitenkaan mainittu sen tarkemmin.


title: Martin Lopez

text: Opeth


title: Martin Lopez

text: Amon Amarth


title: Plastic Green Head

text: Plastic Green Head vuodelta 1995 on chicagolaisen Trouble-yhtyeen kuudes ja viimeinen 1990-luvulla julkaistu albumi. Tässä vaiheessa yhtye jätti Rick Rubinin levy-yhtiön Def Americanin, koska yhtiö laiminlöi Troublen promotoimisen. "Plastic Green Head" äänitettiin Indigo Ranch Studiosilla, jossa myös edellinen albumi "Manic Frustration" äänitettiin. Tyyliltään albumi on edellistä raskaampi, mutta sisältää vähemmän vaikutteita psykedeelisestä rockista. Albumin julkaisi levy-yhtiö Bullet Proof. "Plastic Green Headilla" on kaksi cover-kappaletta: ”Porpoise Song” (Gerald Goffin & Carole King) ja ”Tomorrow Never Knows” (The Beatles). ”Till the End of Time” on Yhdysvalloissa julkaistun version bonusraita.


title: Sri Lankan sisällissota

text:
1 200 (Indian Peace-Keeping Force)
Sri Lankan sisällissota oli sarja väkivaltaisia levottomuuksia Sri Lankan hallituksen ja tamilisissien, jotka taistelivat itsenäisen tamilivaltion puolesta, välillä. Eripuraa oli esiintynyt maan itsenäistymisestä vuonna 1948 alkaen, mutta aseelliset välikohtaukset yleistyivät 1970-luvun lopussa. Sodan lasketaan kuitenkin yleisesti alkaneen 1983. Sodan alun jälkeen on noin 70 000 ihmistä saanut surmansa, ja monet joutuivat pakenemaan kotimaastaan.


title: Sri Lankan sisällissota

text: Tamilit ovat alkujaan kotoisin Intian eteläosista, nykyisen Tamil Nadun osavaltion lähiseuduilta. Britit toivat heitä Ceylonin saarelle vuodesta 1815 alkaen työskentelemään saaren kahvi-, tee- ja kookosplantaaseilla.


title: Sri Lankan sisällissota

text: Tamilit ovat enimmäkseen hinduja, singaleesit lähinnä buddhalaisia.


title: Sri Lankan sisällissota

text: Liberation Tigers of Tamil Eelam (LTTE) perustettiin vuonna 1976. Vuonna 1983 kolmetoista sotilasta kuoli LTTE:n väijytyksessä, mikä johti laajoihin tamilivastaisiin mellakoihin, joissa kuoli satoja tamileita. Tästä alkoi varsinainen sisällissota.


title: Sri Lankan sisällissota

text: Intia puuttui sisällissotaan 1980-luvun lopulla, sillä sitä huolestutti Intiassa asuvien tamilien mahdolliset itsenäistymishalut. Intia toi vuonna 1987 Sri Lankaan rauhanturvajoukon, joka oli suurimmillaan 100 000 miestä, ja koetti pakottaa tamilitiikerit rauhaan. Painostus ei auttanut, ja Intia vetäytyi 1990 Sri Lankasta kärsittyään 1 155 miehen tappiot.


title: Sri Lankan sisällissota

text: Norjan välityksellä solmittiin jouluna 2001 väliaikainen aselepo osapuolten välillä. 31. heinäkuuta 2006 tulitauko raukesi Tamilitiikerien syyttäessä hallitusta tulitauon rikkomisesta ja julistivat virallisesti sodan alkaneen.


title: Sri Lankan sisällissota

text: Hallitus virallisti voittonsa Tamilitiikereistä 17. kesäkuuta 2009 onnistuneen "operaatio Wannin" jälkeen, jossa Sri Lankan armeija onnistui saartamaan, hitaasti mutta varmasti, tykistön ja maajoukkojen avulla Tamilisissit aivan saaren pohjoisosaan ja surmaamaan miltei koko Tamilitiikerien johtoportaan. Samassa yhteydessä sisseiltä takavarikoitiin paljon aseita mm. tankkeja, panssaroituja ajoneuvoja, räjähteitä, jopa pienoissukellusveneitä ja lentomateriaalia. Kansainvälinen yhteisö on harkinnut tutkinnan aloittamista operaatio Wannista epäiltyjen siviiliuhrien suuren määrän vuoksi.


title: Sri Lankan sisällissota

text: Terrorismin vastaisessa sodassa pitkälti voimankäyttöön perustuvaa operaatio Wannia voidaan kuitenkin pitää menestyksenä, ja jotkut ovat epäilleet Kansainvälisen yhteisön puuttumista konfliktin tapahtumiin tämän vuoksi.


title: Sri Lankan sisällissota

text: Sodan loppuvaiheissa kuoli ainakin 40 000 siviiliä saaren pohjoisosissa. Tamilitiikerit käyttivät siviilejä ihmiskilpinä ja pakottivat lapsia sotilaikseen. Hallitus puolestaan kehotti siviilejä suojautumaan rannan suoja-alueelle ja tulitti sitä sen jälkeen raskain asein.


title: Sri Lankan sisällissota

text: Yhdysvallat on tehnyt aloitteen sodan ihmisoikeusrikosten kansainvälisestä tutkinnasta. Sri Lankan hallitukselta edellytetään kattavaa tutkimusta alkuvuonna 2014. Sri Lankan presidentti Mahinda Rajapaksan yksinvaltainen hallitus suhtautuu nihkeästi kansainväliseen rikostutkintaan. Myös australialaisen kansainvälisen rikosoikeuden asiantuntijakeskuksen mukaan sekä hallituksen että tamilikapinallisten syyllistymisestä sotarikoksiin on todisteita.


title: Sri Lankan sisällissota

text: Asiantuntijoiden mukaan molempien puolten armeijat noudattivat johtajiensa käskyjä. Tamilien johtaja Velupillai Prabhakaran varmisti tämän julmuudella.


title: Lepoitiö

text: Lepoitiö on sienen tai mikrolevän tuottama itiö, jolla on tavallista paksummat soluseinät. Niiden avulla se voi säilyä vuosia ääriolosuhteissa kuten kuivassa tai kylmässä ympäristössä, odottamassa suotuisia olosuhteita. Lepoitiöt kestävät kuumuutta, säteilyä, kemikaaleja ja kuivumista. Paksu soluseinä suojaa itiötä myös bakteerien ja homeiden hyökkäyksiltä.


title: Hypogonadismi

text: Hypogonadismi tarkoittaa sukupuolirauhasten, miehellä kivesten ja naisella munasarjojen vajaatoimintaa tai alikehittyneisyyttä.


title: Hypogonadismi

text: Sukupuolirauhaset tuottavat hormoneja ja sukusoluja. Sukupuolihormonien puute voi haitata sukupuoliominaisuuksien kehittymistä murrosiässä ja aiheuttaa sukupuolivietin heikkenemistä ja naisella kuukautisten puuttumista (amenorrea). Sukusolujen tuotantoon liittyvät häiriöt aiheuttavat hedelmättömyyttä.


title: Hypogonadismi

text:
Hypogonadismi voi olla "synnynnäinen" tai "hankinnainen" sairaus. Yleisimpiä synnynnäisiä hypogonadismia aiheuttavia oireyhtymiä ovat muun muassa naisilla Turnerin oireyhtymä ja miehillä Klinefelterin oireyhtymä. Hankinnainen hypogonadismi voi olla seurausta muun muassa
tulehduksista, traumoista, sädehoidosta, alkoholin suurkulutuksesta tai anabolisten steroidien käytöstä.


title: Hypogonadismi

text: "Primäärillä hypogonadismilla" tarkoitetaan sukupuolirauhasista johtuvaa toimintahäiriötä, jollaisia muun muassa Turnerin ja Klinefelterin oireyhtymät ovat. "Sekundäärisellä hypogonadismilla" tarkoitetaan aivoperäistä, hypotalaamisista tai aivolisäkeperäisistä säätelyhäiriöistä johtuvaa sukupuolirauhasten toimintahäiriötä, "sentraalista hypogonadismia".


title: Hypogonadismi

text: Hypogonadismiin liittyy usein häiriöitä sekä hormonien että sukusolujen tuotannossa, muttei näin ole aina. Esimerkiksi aivolisäkkeen vajaatoiminta (hypopituitarismi) ja Kallmannin oireyhtymä (hypotalaamisista syistä aiheutuva) vaikuttavat lähinnä hormonituotantoon, sillä sukusolutuotanto palautuu, kun puuttuvat hormonit korvataan. Puolestaan muun muassa Klinefelterin oireyhtymä ja Kartagenerin oireyhtymä vaikuttavat lähinnä hedelmällisyyteen.


title: Hypogonadismi

text: Ennen murrosikää alkava hypogonadismi ilmenee murrosiän viivästymisenä sekä poikkeavina vartalon ja raajojen mittasuhteina (eunukoidismi). Murrosiän jälkeen alkavassa tai jatkuvassa hypogonadismissa sukupuolivietti ja potenssi ovat heikkoja, hedelmällisyys on todennäköisesti alentunut. Lihasmassa ja luun tiheys ovat tavallista pienempiä.


title: Hypogonadismi

text: Kivesten Leydigin solujen toimintahäiriö aiheuttaa testosteronivajauksen, siementiehyiden toimintahäiriö spermatogeneesin eli siittiötuotannon häiriön. Myös pelkkään testosteronivajaukseen liittyy heikentynyt siittiötuotanto. Verikokein voidaan määrittää, onko häiriön syy kives- vai aivolisäkeperäinen.


title: Hypogonadismi

text: Kivesten koon mittaaminen on tärkeää hypogonadismin selvittelyssä. Kivesten koon kasvaminen on ensimmäinen murrosikään liittyvä muutos, hypogonadismissa kivesten koko jää usein normaalia pienemmäksi. Terveellä miehellä kivesten koko kymmenkertaistuu murrosiässä parista millilitrasta, murrosiän jälkeen keskimäärin n. 20–25 ml:aan. Kivesten normaalin koon alaraja on noin 15 ml, mutta yksikäsitteisiä raja-arvoja ei ole olemassa. Kivesten tilavuutta on vaikea arvioida silmämääräisesti, sillä pienikin muutos ulkomitassa vaikuttaa huomattavasti tilavuuteen. Kivesten koko voidaan määrittää tarkasti orkidometrilla etsimällä kiveksen kokoon parhaiten sopiva kuppimainen mittaväline tai mittaamalla kiveksen pituus ja leveys sekä sijoittamalla mitat ellipsoidin kaavaan 4/3formula_1ab², missä a on puolet kiveksen pituudesta ja b puolet leveydestä.


title: Hypogonadismi

text:
Miehen hypogonadismiin liittyvää hormonivajetta voidaan hoitaa testosteronikorvaushoidolla. Tällöin myös
hedelmällisyys paranee, mikäli siementiehyiden toiminta on normaalia.


title: Hypogonadismi

text: Ennen murrosikää alkava hypogonadismi aiheuttaa tytön murrosiän viivästymistä. Murrosiän jälkeen hypogonadismin tärkein oire on kuukautisten puuttuminen. Muita oireita ovat pienirintaisuus, emättimen kuivuus ja heikko sukupuolivietti. Hypogonadismin oireet johtuvat estrogeenin puutoksesta. Estrogeenivaje voidaan korjata korvaushoidolla. Hypogonadismiin liittyy myös naisella usein hedelmällisyyden laskua.


title: Hypogonadismi

text:
"ongelma on kiveksissä"
"ongelma ei ole kiveksissä, vaan hypotalamuksessa tai aivolisäkkeessä"


title: Levin pujottelu

text: Levin pujottelu on yksi alppihiihdon maailmancupin osakilpailuista. Pujottelu kilpaillaan Levi Black -rinteessä.


title: Levin pujottelu

text: Kilpailu järjestettiin ensimmäisen kerran helmikuussa 2004, jolloin kilpailivat vain naiset. Historiallisen kilpailun voitti Tanja Poutiainen, jolle voitto maailmancupissa oli myös uran ensimmäinen. Kaudella 2006–2007 Levillä kilpailivat myös miehet, naisten lisäksi. Levi oli myös tuon kauden avauskilpailuna, kun alkuperäinen kauden aloitus Itävallan Söldenissä peruttiin. Levin kilpailu on jouduttu perumaan lämpimän sään vuoksi kausilla 2007–2008, 2011–2012 ja 2015–2016. Kilpailun voittaja on saanut palkintoporon vuodesta 2013 alkaen.


title: Levin pujottelu

text: Itävalta on menestynein maa 7 voitolla (7 toista sijaa ja 6 kolmatta sijaa). Toiseksi menestynein maa on Yhdysvallat 4 voitolla (3 toista sijaa ja 1 kolmas sija). Kolmanneksi menestynein maa on Saksa 4 voitolla (2 toista sijaa ja 4 kolmatta sijaa).


title: Levin pujottelu

text: Seuraavat alppihiihtäjät ovat voittaneet Levin pujottelun:


title: Levin pujottelu

text:
3 voittoa
2 voittoa


title: Levin pujottelu

text: 1 voitto